open-index/open-wikipedia-markdown huggingface dataset:
ဝင်္ကပါမီးပူဇော်ပွဲ

**ဝင်္ကပါမီးပူဇော်ပွဲ**သည် ယောဒေသ မြို့၊ ရွာများ၌ ဓလေ့ထုံးစံပွဲ တစ်ခုဖြစ်သည်။ အဆိုပါပွဲကို သီတင်းကျွတ် အခါသမယ၌ ပြုလုပ်ကြသည်။ ဝင်္ကပါ ဆိုသည်မှာ ဝေသန္တရာမင်းကြီး တောထွက်ရာတောင်၏ အကွေ့အကောက်လမ်းများကို ကိုယ်စားပြုသည်။ ဝင်္ကပါကို ဝါး၊ သစ်သားများဖြင့် ပြုလုပ်ရသည်။ ပထမဦးစွာ ဝင်္ကပါပြုလုပ်မည့်နေရာ၌ ပန္နက်ရိုက်ပြီး အကွက်ဖော်ရကာ ဝင်္ကပါ၏ အလည်တည့်တည့်တွင် ဘုရားကျောင်းဆောင်တစ်ခုကို ဆောက်လုပ်ရသည်။
ယာယီစက္ကူများတွင် ဆေးများဖြင့် ပန်းချီခြယ်ကာ ဘုရားကျောင်းဆောင်ကို မွမ်းမံကြရပြီး စံကျောင်းပေါ်တွင် မြတ်စွာဘုရား၏ ရုပ်ပွားတော်ကို ပင့်ဆောင်ထားရသည်။ 

ထောင့်လေးထောင့်တွင် ငှက်ပျောပင်များ စိုက်ပြီး ညောင်ရေအိုးတစ်လုံးစီ တင်ထားရသည်။ ဝင်္ကပါလည့်လည်ပွဲကို သီတင်းကျွတ်လတွင် အဖိတ်နေ့၊ လပြည့်နေ့နှင့် လပြည့်ကျော် တစ်ရက်နေ့အထိ သုံးရက်ကျင်းပကြသည်။ အထူးသဖြင့် ဆောမြို့နယ်ရှိ ရွာအတော်များများသည် ဝင်္ကပါမီးထွန်းပွဲများကို နှစ်စဉ်ကျင်းပလေ့ရှိကြသည်။ ဆောမြို့နယ်နှင့် ထိစပ် နေသော ကန်ပက်လက်မြို့နယ်၊ စေတုတ္ထရာမြို့နယ်များရှိ ကျေးရွာများ၌လည်း တွေ့ရှိရသည်။ 

ဝင်္ကပါကို ဝင်ရောက်လည်ပတ်မည့် ပျိုပျိုအိုအိုအားလုံးကို သနပ်ခါး ပါးတို့ပေးမည့်သူများက အဆင်သင့်စောင့်နေကြသည်။ ဤသည်မှာ ယောဒေသ၏ ချစ်စရာ ဓလေ့တစ်ခုပင်ဖြစ်သည်။ ဝါလကင်းလွတ်ချိန်တွင် မြတ်စွာဘုရားရှင်အား ရည်မှန်းပြီးဆီမီးခွက်မီးများဖြင့် ဝင်္ကပါပတ်လည်၌ ထွန်းညှိထားကာ မီးအုပ်မီးကြာကိုင် ပူဇော်သူများက ဝင်္ကပါကို သုံးပတ် ပတ်၍ ဘုရားမီး ပူဇော်ကြခြင်းဖြစ်သည်။ ထိုလူတန်းကြီး၏ နောက်ဆုံးမှ ယောဒေသ လူငယ်များက ဒေသဆိုင်ရာအကများ၊ ဒေသမှပညာရှင်ကြီးများ ပြုလုပ်ပေးထားကြသော ဝံမရုပ်၊ တိုး(တိုးနယား)ရုပ် စသည့် အရုပ်များကို ဒိုးပတ်အိုးစည်သံများဖြင့် ပျော်ရွှင်စွာ လိုက်လံကပြဖျော်ဖြေကြသည်။

ဝံမရုပ်ဆိုသည်မှာ ရှေးယခင်က လူဝံမကြီးပုံစံ အရုပ်ကြီးဖြစ်ပြီး နှီးကို အခံရက်ကာ အပေါ်မှ စက္ကူကပ်၍ ဆေးဆိုးထားခြင်း ဖြစ်သည်။ ယခုနောက်ပိုင်းတွင် ဝံမရုပ်များမှ လူပုံထစံ​ြေပာင်းလဲလာသည်ကို တွေ့ရှိရသည်။
နောက်ထပ် စိတ်ဝင်စားစရာ တစ်ခုမှာ ယောနယ်မှ တိုးအက ဖြစ်ပြီး ၊ တိုးသီချင်း၊ တိုးတေးဟူ၍ ရှိခဲ့ကြသည်။ ရှေးအခါက ဝါဝင်ဆွမ်းတော်ကြီးလောင်းပွဲများ၊ ဝါကျွတ်ကန်တော့ပွဲများမှာ **တိုး** ကခဲ့ကြသည်။ ယခုခေတ်တွင်မူ ဝါကျွတ်ပွဲ၌သာ တွေ့ရှိရတော့ မှာ ဖြစ်ပြီး လောင်းရှည်ဒေသမှာသာလျှင် တိုးရုပ်အများဆုံး တွေ့ရှိရတော့မှာ ဖြစ်သည်။ 

တိုးနယားခေါင်းကို သစ်သား၊ ကြိမ်ခွေ၊ သားရေစသည် တို့ဖြင့် တာရှည်ခံအောင် လုပ်ထားကြသည်။ တိုး၏ ကိုယ်လုံးပေါ်မှ အမွေးအတွက် တိုးလျှော်ပင်မှ လျှော်ကို ခွာယူရသည်။ ယခုခေတ်စားနေသော လျှော်ဖြူပင်သည် တိုးလျှော်ပင်ဖြစ်သည်။ ရှေးကပင် ခေတ်စားခဲ့သော တိုးအကသည် ရှားရှားပါးပါး ဖြစ်လာပြီ ဖြစ်သောကြောင့် တိုးတေးများ ရှာဖွေရန်ပင် ခက်ခဲလာပြီ ဖြစ်သည်။ ထို့ကြောင့် ယခုအခါ ယောနယ်မှ တိုးအက၊ တိုးရုပ်များကို ထိန်းသိမ်းရန် လွန်စွာ အရေးကြီးသည်။ 

## ကိုးကား
သုစိန္တိတ၊ သကစိန္တနိယဝဂ်

**အရှင်သုစိန္တိတထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### အတ္တဒဿီမြတ်စွာဘုရားလက်ထက်
အတ္တဒဿီမြတ်စွာဘုရား လက်ထက်တော်အခါက ဖြစ်၏။ အရှင်သုစိန္တိတထေရ် သည် တောကြိုတောင်ကြား၌ သားအပေါင်းကို သတ်ကာ အသက်မွေးသည့် မုဆိုးဖြစ်၏။ တစ်နေ့သောအခါ မြတ်စွာဘုရားသည် ထိုမုဆိုးအား ကယ်တင်လိုသည့်အတွက် တောင်သို့ ကြွလာ၏။ ထိုအချိန်တွင် မုဆိုးသည် ချေ၊ သမင်ကို သတ်၍ ချက်စားရန် တောင်တောင်သို့ ကပ်ရောက်၏။ မြတ်စွာဘုရားသည် ဆွမ်းအလို့ငှါရပ်နေသည်ကို မုဆိုးမြင်သောအခါ မွန်မြတ်သော အသားတို့ကို လှူဒါန်း၏။ ထို့နောက် မုဆိုးသည် တောင်တောင်ထဲသို့ ဝင်ရောက်ခဲ့၏။

### အကျိုးခံစားရခြင်း
ထိုသို့ အသားလှူခဲ့ရသည့် အကျိုးကျေးဇူးကြောင့် ကမ္ဘာတစ်ရာ့ငါးဆယ်ပတ်လုံး နတ်ပြည်တွင် မွေ့လျော်ခဲ့ရ၏။ သုံးဆယ့်ရှစ်ကမ္ဘာထက်တွင် “ဒီဃာယု” အမည်ြဖင့် စကြဝတေးမင်း ရှစ်ကြိမ် ဖြစ်ခဲ့၏။ ကမ္ဘာ့တစ်ရာ့ခြောက်ဆယ်ထက်တွင်လည်း “ဝရုဏ” အမည်ဖြင့် စကြဝတေးမင်း နှစ်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သုစိန္တိတထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်သုစိန္တိတထေရ်

* သုစိန္တိတ၊ သကိံသမ္မဇ္ဇကဝဂ်
* သုစိန္တိတ၊ သကစိန္တနိယဝဂ်
ဝတ္ထဒါယက

**အရှင်ဝတ္ထဒါယကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### အတ္တဒဿီမြတ်စွာဘုရားလက်ထက်
အတ္တဒဿီမြတ်စွာဘုရား လက်ထက်တော်အခါက ဖြစ်၏။ ထိုအချိန်တွင် အရှင်ဝတ္ထဒါယကထေရ် သည် ဂဠုန်ငှက်တို့ကို အစိုးရသည့် ဂဠုန်မင်း ဖြစ်ခဲ့၏။ မြတ်စွာဘုရားသည် ဂန္ဓမာဒနတော်သို့ ကြွတော်မူသည်ကို ဂဠုန်မင်းသည် မြင်၏။ ထို့နောက် မြတ်စွာဘုရားထံသို့ လုလင်အသွင်ဖန်ဆင်းကာ သွား၍ အဝတ်တစ်ထည်ကို လှူဒါန်းခဲ့၏။ 

### အကျိုးခံစားရခြင်း
ထိုအခါ မြတ်စွာဘုရားသည် “ဂဠုန်မျိုးကိုစွန့်၍ နတ်ပြည်၌ မွေ့လျော်ရလတ္တံ့” ဟု မိန့်တော်မူ၏။ သုံးဆယ့်ခြောက်ကမ္ဘာထက်တွင် “အရုဏဝ” အမည်ဖြင့် စကြဝတေးမင်း ခုနစ်ကြိမ် ဖြစ်ခဲ့၏။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဝတ္ထဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ပင်လယ်ပြာနှင့် တံငါအို

**ပင်လယ်ပြာနှင့် တံငါအို **() သည် ၁၉၅၁ ခုနှစ်တွင် အမေရိကန်စာရေးဆရာ အားနက် ဟဲမင်းဝေး ရေးသားခဲ့သော ဝတ္ထုတို တစ်ပုဒ်ဖြစ်သည်။ ကျူးဘားတွင် ရောက်ရှိနေချိန် ရေးသားထားပြီး ၁၉၅၂ ခုနှစ်ရောက်မှ ပုံနှိပ်သည်။ နောက်ဆုံးနှင့် အကောင်းဆုံးလက်စွမ်းပြထားသည့် စိတ်ကူးယဉ်ဝတ္ထုလည်း ဖြစ်သည်။ ကျူးဘား ငါးဖမ်းသမားကြီး ဆန်တီယာဂို၏ နှုတ်သီးရှည် ပင်လယ်ငါးကြီးနှင့် အားပြိုင်မှုကို ဖော်ပြသည့် ဇာတ်လမ်းဖြစ်သည်။

## ဇာတ်လမ်းအကျဉ်း 
ဇာတ်လမ်းအဖွင့်တွင် (၈၄) ရက်တိုင်တိုင် ငါးတစ်ကောင်ပင် မမိသေးသည့် ဆန်တီယာဂိုမှာ လာဘ်ပိတ်သူတစ်ယောက်အဖြစ် သတ်မှတ်ခံနေရသည်။ သူ၏တွဲဖက် မနိုလင် (Manolin) ကိုပင် မိဘများက တခြားသူများနှင့်သာလိုက်ရန် ပြောနေပြီဖြစ်သည်။ ကောင်လေးမှာ ဆန်တီယာဂို၏တဲသို့ ညစဉ်လာ၍ ပိုက်ပြင်ခြင်း၊ ညစာပြင်ခြင်း၊ အမေရိကန် ဘေ့ဘောအကြောင်းပြောခြင်း၊ သူ့အကြိုက် ကစားသမား ဂျိုး ဒီမဂ္ဂီရို (Joe DiMaggio) အကြောင်း ပြောခြင်းတို့ဖြင့် အချိန်ဖြုန်းသည်။ မနက်ဖြန် ကျူးဘားမြောက်ဘက်၊ ဖလော်ရီဒါကမ်းမြောင်အကြားရှိ ပင်လယ်ကွေ့စီးကြောင်းတွင် ငါးဖမ်းပြီး ကံဆိုးမှုကို ပယ်ဖျက်မည်ဟု ဆန်တီယာဂိုက မနိုလင်အား ဆိုသည်။
ငါးမရခြင်း (၈၅) ရက်မြောက်နေ့တွင် ပင်လယ်ကွေ့စီးကြောင်းသို့ လှေကိုလွှင့်ကာ ပိုက်ချသည်။ နေ့လယ်ခန့်တွင် ငါးကြီးတစ်ကောင်မိနေသည်။ နှုတ်သီးချွန်ငါးဖြစ်ကြောင်း သေချာသည်။ ငါးမှာ ကြီးလွန်း၍ လှေကိုပင် ပြန်ဆွဲရာ နှစ်ရက်နှင့် တစ်ညခန့် ဒရွတ်တိုက်ပါနေသည်။ ပင်ပန်းဆင်းရဲလွန်းသော်လည်း ဆန်တီယာဂိုမှာ သူ၏ ကံဇာတာမြင့်လာမှုအတွက် စိတ်အားတက်နေသည်။ ငါးကြီး၏ ဇွဲကောင်းမှုကြောင့် မည်သူမှပင် မစားထိုက်ဟု ဆုံးဖြတ်မိသည်။
တတိယမြောက်နေ့တွင် ငါးမှာ လှေနားတွင် လည်နေပြီဖြစ်သည်။ လက်ကျန်အားဖြင့် လှေနားသို့ဆွဲကာ မှိန်းဖြင့် ထိုးလိုက်သည်။ ထို့နောက် လှေနံတွင်ကပ်ကာ အပြန်လမ်းသို့ ခေါင်းတည်လိုက်သည်။ ရလာမည့် ငါးတန်ဖိုးနှင့် စားနိုင်မည့် လူအရေအတွက်ကို လက်ချိုးရေ တွေးတောမိသည်။
ငါးမှာထွက်သည့်သွေးက ငါးမန်းများကို မြှူနေရာ ငါးမန်းကြီးတစ်ကောင်ကို သတ်နိုင်လိုက်သော်လည်း မှိန်းကို လက်လွှတ်လိုက်ရသည်။ ဓားကို လှော်တက်တွင်တက်ကာ မှိန်းသစ်လုပ်ရင်း နောက်ထပ်လာသည့် ငါးမန်းများကို ဖယ်ရှားနေရသည်။ ငါးကောင် ထပ်သတ်နိုင်ခဲ့ပြီး အတော်များများကိုလည်း မောင်းထုတ်နိုင်ခဲ့သည်။ သို့သော်လည်း ငါးမန်းများက တိုး၍သာများလာ၍ ငါးကိုယ်ပင် ကုန်လုလုဖြစ်လာသည်။ ခေါင်း၊ အမြီးနှင့် ကျောရိုးနားကပ်သည့်အသားသာ ကျန်သည်။ ရှုံးနိမ့်မှုကိုလက်ခံရင်း သူ့အိပ်မက်ကို ဖျက်ဆီးနေကြောင်း ငါးမန်းများကို တိုင်တည်မိသည်။ စတုတ္ထမြောက်နေ့ အာရုဏ်မတက်မီ ကမ်းသို့ ကပ်နိုင်ခဲ့သည်။ ရွက်တိုင်ကိုသာ အနိုင်နိုင်သယ်ရင်း တဲသို့ သွားသည်။ ငါးခေါင်းနှင့် အရိုးများကို ကမ်း၌သာ ချန်ခဲ့တော့သည်။ အိမ်ရောက်ပြီဆိုသောအသိနှင့် အိပ်ရာပေါ်ခြေပစ်လက်ပစ်လှဲကာ နှစ်နှစ်ခြိုက်ခြိုက် အိပ်သည်။
နေထွက်သော် လှေနံတွင်ချည်ထားသည့် ငါးရိုးဘေးတွင် တံငါသည်များ အုံနေပြီ။ တစ်ယောက်က တိုင်းကြည့်ရာ (၁၈) ပေ ရှည်ကြောင်း သိရသည်။ လူအိုကြီး တရေးနိုးလာသော် ငါးဖမ်းအတူထွက်ရန် ကတိပြုကြသည်။
## မြန်မာဘာသာသို့ ပြန်ခြင်း 
၁၉၇၄ ခုနှစ်တွင် မြန်မာစာရေးဆရာ မောင်ဆုရှင်က *ပင်လယ်ပြာနှင့် တံငါအို* အမည်ဖြင့် မြန်မာဘာသာသို့ ပြန်ဆိုခဲ့ရာ အမျိုးသားစာပေဆု (ဘာသာပြန်၊ ရသ) ချီးမြှင့်ခံရသည်။ 
## ကိုးကား
ဘိသာလုဝဒါယက

**အရှင်ဘိသာလုဝဒါယကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဝိပဿီမြတ်စွာဘုရားလက်ထက်
ဝိပဿီမြတ်စွာဘုရား လက်ထက်တော်အခါက ဖြစ်၏။ အရှင်ဘိသာလုဝဒါယကထေရ် သည် ဆိတ်ငြိမ်သော တောထဲတွင် နေထိုင်၏။ တစ်နေ့သောအခါ မြတ်စွာဘုရားကို ဖူးမြင်ရကာ ကြာစွယ်၊ ပိန်းဥ၊ လက်တော်ဆေးရေတို့ကို လှူဒါန်းခဲ့၏။ 

### အကျိုးခံစားရခြင်း
ထိုသို့ ကိုးဆယ့်တစ်ကမ္ဘာထက်တွင် ဘုရားရှင်ကို ကြာစွယ်၊ ပိန်းဥ လှူခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။ ထို့ပြင် ဘဒ္ဒကမ္ဘာမှ သုံးခုမြောက်ကမ္ဘာထက်တွင် “ဘိသ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဘိသာလုဝဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ပဒသညက

**အရှင်ပဒသညကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### တိဿမြတ်စွာဘုရားလက်ထက်
တိဿမြတ်စွာဘုရား လက်ထက်တွင် ဖြစ်၏။ ထိုမြတ်စွာဘုရား နင်းတော်မူ၌ ထင်သွားသော ခြေရာကို အရှင်ပဒသညကထေရ် သည် ဖူးမြင်ခဲ့၏။ 

### အကျိုးခံစားရခြင်း
ထိုသို့ ကိုးဆယ့်နှစ်ကမ္ဘာထက်တွင် ဘုရားရှင်၏ ခြေတော်ရာကို ဖူးမြင်ခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။ ထို့ပြင် ခုနစ်ကမ္ဘာထက်တွင် “သုဓေ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပဒသညကထေရ်အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ရွှေစည်းခုံ စေတီတော် (အင်းဝ)

အင်းဝ**ရွှေစည်းခုံ စေတီတော်**သည် အင်းဝမြို့ဟောင်းရှိ စည်တိုပုံမြို့ရိုး၏ အနောက်တောင်ထောင့်တွင် တည်ရှိသည်။ စေတီကို ပထမအင်းဝခေတ်၊ မင်းကြီးစွာစော်ကဲ (အေဒီ ၁၃၆၇-၁၄၀၀)က မြန်မာသက္ကရာဇ်(၇၃၂)ခု၊ (အေဒီ ၁၃၇၀)တွင် တည်ထားကိုးကွယ်ခဲ့သည်။ မင်းကြီးစွာစော်ကဲ မင်းဖြစ်သောအခါ ပညာသင်ပေးခဲ့သော ငယ်ဆရာ၏ ဘုန်းကြီးလို့သက်တော်ရှည်လိုသော် အနောက်တောင်အရပ်မှာ ဘုရားတည် ဟူ၍ တိုက်တွန်းချက်အရ ရွှေစည်းခုံစေတီကို တည်ထားကိုးကွယ်ခဲ့ခြင်း ဖြစ်သည်။ ဤစေတီကို နောက်ဆက်ခံသည့် ညောင်ရမ်းမင်းအဆက်ဆက် အထူးအလေးအမြတ်ထားခဲ့သော စေတီတစ်ဆူလည်း ဖြစ်သည်။ သာလွန်မင်းလက်ထက်တွင် တစ်ကြိမ်၊ ပြည်မင်းလက်ထက်တွင် တစ်ကြိမ် လုံးတော်ပြည့် ရွှေချတော်မူခဲ့သည်။ ညောင်ရမ်းမင်း၏ အချို့သော အချို့သော ဘာသာရေးအခမ်းအနားများကို ရွှေစည်းခုံစေတီ၌ကျင်းပခဲ့ကြသည်။ 

စေတီတော်ကြီး၏ ပုံစံမှာ ညောင်ဦးရွှေစည်းခုံ စေတီတော်ကဲ့သို့ ပစ္စယာများ၊ မကရ်းရုပ်ပါ နတ်လမ်းလှေကားများ၊ စေတီရံများနှင့် နောက်ပိုင်းကိုယ်ထည်နှစ်ခုရှိသော ထောင့်ခြင်္သေ့ကြီးများ ထည့်သွင်းတည်ဆောက်ထားသည်။ ခေတ်အဆက်ဆက်တွင် ပြိုကျပျက်စီးမှုများရှိခဲ့သော်လည်း ဂေါပကအဖွဲ့နှင့် ဒေသခံများ စုပေါင်းပြုပြင်မှုဖြင့် စေတီတော်ကို အင်္ဂါရပ်စုံလင်စွာ ဖူးမြင်နိုင်သည်။ ရှေးဟောင်း သုတေသနနှင့် အမျိုးသားပြတိုက်ဦးစီးဌာန အနေဖြင့် ကျွမ်းကျင်မှုဆိုင်ရာ ကူညီမှုများပေးအပ်၍ ထိန်းသိမ်းစောင့်ရှောက်လျက်ရှိသည်။

## ကိုးကား
နာဂသမာလ

**အရှင်နာဂသမာလထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### သိခီမြတ်စွာဘုရားလက်ထက်
သိခီမြတ်စွာဘုရား ၏ စေတီတော်တွင် အရှင်နာဂသမာလထေရ် သည် လမ်းမကြီး၌ စွန့်ပစ်ထားသည့် သခွတ်ပန်းကို ယူကာ တင်လှူပူဇော်ခဲ့၏။

### အကျိုးခံစားရခြင်း
ထိုသို့ သုံးဆယ့်တစ်ကမ္ဘာထက်တွင် ပန်းတို့ကို လှူဒါန်းခဲ့ရသည့် အချိန်မှစကာ အပါယ်လေးဘုံသို့ မရောက်ခဲ့ရပေ။ ထို့ပြင် တစ်ဆယ့်ငါးကမ္ဘာထက်တွင် “ဘူမိယ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်နာဂသမာလထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဖိန်းဘာသာစကား

**ဖိန်းဘာသာစကား** (Hpyin, Phen; *pʰɛn*

ဖိန်းဘာသာစကားသည် လားဟူနှင့် ရှမ်းဘာသာစကားတို့မှ စကားလုံးများ ငှားယူအသုံးပြုထားပြီး ဘီဆူမှာ မြောက်ပိုင်းထိုင်း နှင့် ထိုင်းဘာသာစကားတို့မှ ငှားယူအသုံးပြုထားသည်။ ဖိန်းနှင့် ဘီဆူဘာသာစကားတို့သည် အပြန်အလှန် နားလည်နိုင်ကြသည်။

## ကိုးကား
*http://sealang.net/sala/archives/pdf8/person2007preliminary.pdf
*Shintani Tadahiko. 2009. *The Pyen (or Phen) language: its classified lexicon*. Fuchu (Tokyo-to): Research Institute for Languages and Cultures of Asia and Africa.
Microsoft Excel

**Microsoft Excel** သည် စာရင်းဇယားဆော့ဝဲလ်ဖြစ်ပြီး မိုက်ခရိုဆော့ဖ် မှ ထုတ်လုပ်ထားသည်။ ၎င်းကို Windows, macOS, Android နှင့် iOS တွင် အသုံးပြုနိုင်သည်။၎င်းတွင် တွက်ချက်မှုများ၊ ဂရပ်ဆွဲခြင်းများ၊ pivot tables ပြုလုပ်ခြင်းများနှင့် macro ပရိုဂရမ်းမင်းဘာသာစကားဟုခေါ်သည့် အသုံးချဆော့ဝဲအတွက် Visual Basic ပါဝင်ခြင်း အစရှိသည့် လုပ်ဆောင်ချက်များ ပါဝင်သည်။ ၎င်းကို အချက်အလက်ဇယားများအတွက် ကျယ်ပြန့်စွာ ၁၉၉၃ ခုနှစ် ဗားရှင်း ၅ ထွက်ကတည်းက ကျယ်ပြန့်စွာ အသုံးပြုလျက် ရှိသည်။ စက်ရုံသုံး စာရင်းဇယားများအတွက် Lotus 1-2-3 ဖြင့် အစားထိုးခဲ့သည်။ Excel သည် မိုက်ခရိုဆော့ဖ်၏ အစိတ်အပိုင်းတစ်ခု ဖြစ်လာခဲ့သည်။

## ကိုးကား
မြန်မာကြယ်ငါးပွင့် သင်္ဘောကုမ္ပဏီ

**မြန်မာကြယ်ငါးပွင့် သင်္ဘောကုမ္ပဏီ** သည် ဗမာ့ဆိုရှယ်လစ်လမ်းစဉ်ပါတီလက်ထက်တွင် စတင်တည်ထောင်သည့် တပ်မတော်ပိုင် လုပ်ငန်းတစ်ခုဖြစ်သည်။ ယခုအခါ မြန်မာ့စီးပွားရေး ဦးပိုင်လီမိတက် လက်အောက်တွင် လည်ပတ်လျက် ရှိသည်။

## စတင် တည်ထောင်ခြင်း 
၁၉၅၉ ခုနှစ်၊ ဇန်နဝါရီလ ၂၁ ရက်တွင် မြန်မာ ကြယ်ငါးပွင့် သင်္ဘောကုမ္ပဏီ ကို စတင် တည်ထောင်သည်။ ၂၁ ရက်နေ့၊ ညနေ (၆) နာရီ၌ ရန်ကုန်မြို့၊ ကမ္ဘောဇ ဟိုတယ်၌ သတင်းစာရှင်းလင်းပွဲပြုလုပ်ရာ ဒုတိယဗိုလ်မှူးကြီး စိန်လွင်၊ အစ္စရေးရေကြောင်း ကုမ္ပဏီ မန်နေဂျာ အိုင်အီး အိုလန် နှင့် ဒုတိယဒါရိုက်တာ ပီလယ် ဝပ်ဆင် တို့က သတင်းစာဆရာတို့၏ မေးမြန်းမှုများကို ဖြေကြားသွားသည်။ မတည်ငွေ (၁၂) သိန်းဖြင့် တည်ထောင်ပြီး မတ်လ မှစ၍ မြန်မာ-ဂျပန် ရေကြောင်းခရီးဖြင့် စတင်မည်ဖြစ်သည်။ ဆိုက်ကပ်မည့်ဆိပ်ကမ်းများမှာ ရန်ကုန်၊ စင်္ကာပူ၊ ဘန်ကောက်၊ ဆိုင်ဂုံ (ယခု ဟန္နိုင်း)၊ ဟောင်ကောင်၊ ကိုဘေး တို့ ဖြစ်သည်။ မြန်မာ-ဂျပန် လမ်းကြောင်းကို လစဉ်ပြေးဆွဲမည် ဖြစ်ကြောင်းလည်း သိရသည်။ 

၁၉၆၀ ပြည့်နှစ်၊ မတ်လ မှစ၍ တောင်အာဖရိကမှ ကျောက်မီးသွေးများကို မြန်မာသို့ တင်ပို့ရောင်းချမည်ဖြစ်ကြောင်း သိရသည်။ 

## ကိုးကား
Microsoft PowerPoint

**Microsoft PowerPoint** (သို့မဟုတ် **PowerPoint**ဟု ရိုးရှင်းစွာခေါ်) သည် တင်ဆက်ပြသမှုဆိုင်ရာပရိုဂရမ် ဖြစ်သည်။  Robert Gaskins နှင့် Dennis Austin တို့မှ Forethought, Inc ဟု အမည်ရသည့် ဆော့ဝဲကုမ္ပဏီတွင် ဖန်တီးခဲ့သည်။ ၎င်းကို ၁၉၈၇ ခုနှစ်တွင် ထုတ်ဝေခဲ့ပြီး Macintosh များတွင်သာ အသုံးပြုနိုင်သည်။

## ကိုးကား
အက်ဒ်ဝါ့ဒ် ဆနိုဒန်

**အက်ဒ်ဝါ့ဒ် ဂျိုးဇက် ဆနိုဒန်** () (၁၉၈၃ ဇွန် ၂၁ ဖွား) သည် အမေရိကန်လူမျိုး ကြေးစား ကွန်ပျူတာပညာရှင်၊ စီအိုင်အေ ဝန်ထမ်းဟောင်းတစ်ယောက်ဖြစ်ပြီး အမေရိကန်အစိုးရ၏ အမျိုးသား လုံခြုံရေး အေဂျင်စီ (NSA) မှ ကန့်သတ်သတင်းအချက်အလက်များကို ၂၀၁၃ ခုနှစ်တွင် ခွင့်ပြုချက်မရှိဘဲ ဖော်ထုတ်ခဲ့သူဖြစ်သည်။ ၂၀၁၃ ခုနှစ်တွင် ဆနိုဒန်အား NSA မှ အလုပ်ခန့်ခဲ့သည်။ ယင်းမတိုင်ခင်က သူသည် Dell နှင့် CIA တွင် အလုပ်ဝင်ရောက်နေသူဖြစ်သည်။ ၂၀၁၃ မေလ ၃၀ တွင် ဆနိုဒန်သည် ဟာဝိုင်အီရှိ NSA ရုံးခန်းမှ စွန့်ခွာလာခဲ့ပြီး ဟောင်ကောင်သို့ ပြေးခဲ့သည်။ ဇွန်လအစောပိုင်းတွင် ထောင်ချီသော ကန့်သတ်စာရွက်စာတမ်းများကို ဂျာနယ်လစ်များဆီသို့ ပေးအပ်ခဲ့သည်။ ဆနိုဒန်အကြောင်း ရေးသားသည့် ဝါရှင်တန်ပို့စ်၊ ဂါဒီယန်း၊ နယူးယောက်တိုင်းမ်တို့တွင် ပေါ်လာသောအခါ နိုင်ငံတကာ၏ အာရုံပြုခြင်းခံခဲ့ရလေသည်။ ဇွန်လ ၂၁၊ ၂၀၁၃ ခုနှစ်တွင် အမေရိကန် တရားစီရင်ရေးဌာနမှ ၁၉၁၇ သူလျှိုမှု အက်ဥပဒေနှင့် အစိုးရပိုင်ပစ္စည်းကို ခိုးယူမှုဖြင့် တရားစွဲဆိုခဲ့သည်။ ၂၀၁၇ ခုနှစ်အရ သူသည် မော်စကိုမြို့ရှိ  ထုတ်ဖော်မပြသောအရပ်တွင် နေထိုင်လျက်ရှိခဲ့သည်။ အငြင်းအခုံဖြစ်မှုတစ်ခုမှာ ဆနိုဒန်အား သူရဲကောင်း၊ သစ္စာဖောက်၊ မျိုးချစ်အစရှိသည်ဖြင့် ခေါ်ဝေါ်ကြလျက်ရှိသည်။ သူ၏ဖော်ထုတ်မှုသည် အမျိုးသား လုံခြုံရေးနှင့် သတင်းအချက်အလက် လုံခြုံရေးတို့ကြား အငြင်းအခုံကို မီးလောင်ရာလေပင့် ဖြစ်စေခဲ့သည်။

## ကိုးကား
ဗုဒ္ဓသညက၊ နာဂသမာလဝဂ်

**အရှင်ဗုဒ္ဓသညကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### တိဿမြတ်စွာဘုရားလက်ထက်
တိဿမြတ်စွာဘုရား ၏ သင်္ကန်းတော်ကို သစ်ပင်ဖျားတွင် ချိတ်ဆွဲထား၏။ ထိုသို့ ချိတ်ဆွဲထားသည့် သင်္ကန်းကို အရှင်ဗုဒ္ဓသညကထေရ် သည် လက်အုပ်ချီမိုးရှိခိုးခဲ့၏။

### အကျိုးခံစားရခြင်း
ထိုသို့ ကိုးဆယ့်နှစ်ကမ္ဘာထက်တွင် ဘုရားရှင်၏ သင်္ကန်းတော်ကို ဖူးမြင်ခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။ ထို့ပြင် လေးကမ္ဘာထက်တွင် “ဒုမသာရ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဗုဒ္ဓသညကထေရ်  အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဒေးဗစ် အိုင် စတိန်းဘာ့ဂ်

**ဒေးဗစ် အိုင် စတိန်းဘာ့ဂ်** () သည် အမေရိကန်ပြည်ထောင်စု၊ ဝါရှင်တန် ဒီစီတွင် တည်ရှိသည့် ဂျော့ဂျ်တောင်း တက္ကသိုလ်မှ မြန်မာ့အရေး ကျွမ်းကျင်သူ ဖြစ်သည်။

ဒေးဗစ် စတိန်းဘာ့ဂ်သည် မြန်မာ့အရေး ကျွမ်းကျင်သူ၊ ကိုရီးယားအရေး၊ အရှေ့တောင်အာရှ အရေးနှင့် အာရှဆိုင်ရာအမေရိကန် မူဝါဒ ကျွမ်းကျင်သူတစ်ဦး ဖြစ်သည်။ ဂျော့ဂျ်တောင်း တက္ကသိုလ်၊ အာရှလေ့လာရေးဌာန၏ ပါမောက္ခလည်း ဖြစ်သည်။ 

အမေရိကန် အကူအညီပေးရေးအေဂျင်စီ (USAID) ၏ အာရှ အကောင်အထည်ဖော်ရေးဆိုင်ရာ ညွှန်ကြားရေးမှူးအဖြစ် ဖိလစ်ပိုင်၊ ထိုင်း၊ မြန်မာ့အရေးများကိုလည်း ဆောင်ရွက်ခဲ့သည်။ 

စာအုပ်ပေါင်း ၁၄ အုပ် ရေးသားခဲ့ပြီး မြန်မာနိုင်ငံဆိုင်ရာစာအုပ်များမှာ *ခေတ်သစ် တရုတ်-မြန်မာဆက်ဆံရေး* (၂၀၁၂)၊ *မြန်မာ့အရေးသိကောင်းစရာ* (၂၀၁၀)၊ *မြန်မာပြည်မှ ပဋိပက္ခ *(၂၀ဝ၆)၊ *မြန်မာနိုင်ငံတော်* (၂၀ဝ၁) တို့ ဖြစ်သည်။ ဆောင်းပါးပေါင်း ၁၀ဝ ကျော်၊ အတွေးအမြင်ပေါင်း ၃၀ဝ ကျော်ကိုလည်း ရေးသားခဲ့သည်။

Steinberg သည် ဒီဇင်ဘာ ၅ ရက်၊ ၂၀၂၄ ခုနှစ် အသက် ၉၆ နှစ်တွင် ကွယ်လွန်ခဲ့သည်။

## ကိုးကား
ဧကသညက၊ နာဂသမာလဝဂ်

**အရှင်ဧကသညကထေရ်**သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဝိပဿီမြတ်စွာဘုရားလက်ထက်
ဝိပဿီမြတ်စွာဘုရား လက်ထက်တွင် ဖြစ်၏။ ထိုမြတ်စွဘုရား၏ လက်ယာရံအဂ္ဂသာဝကဖြစ်သည့် “ခဏ္ဍ”ကို အရှင်ဧကသညကထေရ်သည် တစ်ထပ်စာဆွမ်း လှူခဲ့၏။ 

### အကျိုးခံစားရခြင်း
ဤဘဒ္ဒကမ္ဘာမှ ကမ္ဘာလေးဆယ်ထက်တွင် “ဝရုဏ” အမည်ဖြင့် စကြဝတေးမင်း ဖြစ်ခဲ့၏။ ထိုကဲ့သို့ ဆွမ်းလှူခဲ့သည့်အချိန်မှစကာ အပါယ်လေးဘုံသို့ မကျရောက်ခဲ့ရပေ။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဧကသညကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်ဧကသညကထေရ်

**အရှင်ဧကသညကထေရ်** အမည်ရှိ ပုဂ္ဂိုလ်များမှာ -

* ဧကသညက၊ နာဂသမာလဝဂ်
* ဧကသညက၊ ဟတ္ထိဝဂ်
တိဏသန္တရဒါယက

**အရှင်တိဏသန္တရဒါယကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### တိဿမြတ်စွာဘုရားလက်ထက်
တိဿမြတ်စွာဘုရား လက်ထက်တွင် ဖြစ်၏။ အရှင်တိဏသန္တရဒါယကထေရ် သည် ထိုအချိန်တွင် ဟိမဝန္တာတောင်၏ အနီးရှိ ငှက်တို့နေထိုင်ရာ အိုင်ကြီး၏ အနီး၌ နေ၏။ မြတ်စွာဘုရားအား ထိုင်ရန်အလို့ငှါ မြတ်တို့ကို သားချိုဖြင့် ကော်ဆောင်ကာ နေရာလှူ၏။ ထို့နောက် မြတ်စွာဘုရားကို ရှိခိုး၏။ 

### အကျိုးခံစားရခြင်း
ထိုသို့ မြက်အခင်းလှူရသည့် အကျိုးကျေးဇူးကြောင့် အရှင်တိဏသန္တရဒါယကထေရ် သည် ထိုအချိန်မှစကာ အပါယ်လေးဘုံသို့ မရောက်ခဲ့ရပေ။ ထို့အပြင် ဘဒ္ဒကမ္ဘာမှ ဒုတိယကမ္ဘာထက်တွင် “မိဂသမ္မတ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်တိဏသန္တရဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
Kepler-27

**Kepler-27** သည် မြောက်ဘက် ကြယ်စုတန်း ဆိုင်နပ်မှ ကြယ်တစ်စင်းဖြစ်ပြီး သက်ရှိများရှင်သန်နိုင်သောဇုန်အတွင်း ဂြိုဟ်ရှိသည်ဟု တွေ့ရှိခဲ့သည်။ ကြယ်မှာ သာမန်မျက်စိဖြင့်မြင်နိုင်ရန် မှေးမှိန်လွန်းသည်။ 

## ကိုးကား
သူစိဒါယက

**အရှင်သူစိဒါယကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### သုမေဓာမြတ်စွာဘုရားလက်ထက်
သုမေဓာမြတ်စွာဘုရား လက်ထက်တွင် ဖြစ်၏။ အရှင်သူစိဒါယကထေရ် သည် မြတ်စွာဘုရားအား သင်္ကန်းချုပ်ရန်အတွက် အပ်ငါးချောင်း လှူဒါန်းခဲ့၏။ 

### အကျိုးခံစားရခြင်း
ရတနာခုစ်ပါးနှင့် ပြည့်စုံသည့် များစွာသော ဗိုလ်ပါအင်အားရှိသော “ဒွိပဒါ ဓိပတိ” အမည်ဖြင့် စကြဝတေးမင်း လေးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သူစိဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်ပါဋလိပုပ္ဖိယထေရ်

* ပါဋလိပုပ္ဖိယ၊ နာဂသမာလဝဂ်
* ပါဋလိပုပ္ဖိယ၊ ဗောဓိဝန္ဒနဝဂ်
Microsoft Word

**Microsoft Word** (**Word** ဟုလည်း ရိုးရှင်းစွာခေါ်) သည် စာနှင့်ပတ်သက်သည်များ လုပ်ဆောင်ပေးသည့်စနစ်တစ်ခုဖြစ်ပြီး မိုက်ခရိုဆော့ဖ်မှ ဖန်တီးထုတ်လုပ်ထားသည်။ ၎င်းကို ၁၉၈၃ ခုနှစ်၊ အောက်တိုဘာလ ၂၅ ရက်တွင် ပထမဆုံး Multi-Tool Word အမည်ဖြင့် Xenix systems အတွက် ထုတ်ဝေခဲ့သည်။ နောက်ပိုင်းဗားရှင်းများတွင်  အခြားသော ပလက်ဖောင်းများဖြစ်သည့် IBM PCsrunning DOS (1983), Apple Macintosh running the Classic Mac OS (1985), AT&T Unix PC(1985), Atari ST (1988), OS/2 (1989),Microsoft Windows (1989), SCO Unix (1994), and macOS (formerly OS X; 2001) တို့အတွက် ထုတ်ဝေခဲ့သည်။ Word ၏ စီးပွားဖြစ်ထုတ်လုပ်ထားသည့် ဗားရှင်းသည်  Microsoft Office, Windows RT or the discontinued Microsoft Works suite တို့၏ standalone product အဖြစ် လိုင်စင်ထားရှိသည်။ Microsoft Word Viewer နှင့် Office Online တို့သည် Word ၏ freeware editions ဖြစ်ပြီး လုပ်ဆောင်မှုများကို ကန့်သတ်ထားသည်။

## ကိုးကား
ဆ (ခန)

ဟိရဂန တွင် **さ** သို့မဟုတ် ခတခန တွင် **サ** (ရောမအက္ခရာဖြင့်  **sa**  ဖြင့် မှတ်သားသည်။ ) သည် ဂျပန်ဘာသာစကား၏ ခနတစ်ခုဖြစ်ပြီး တစ်ခုချင်းစီသည် မိုရ တစ်ခုကို ကိုယ်စားပြုကြသည်။  နှစ်ခုစလုံးသည် ခု ku ကို ကိုယ်စားပြု ဖော်ပြကြသည်။ ၎င်းတို့သည်   左and  散 တို့မှ အရင်းခံကာ ဖြစ်ပေါ်လာကြသည်။

ဤခနသည် ဒက်တန်ကို ပေါင်းစပ်အသုံးပြုနိုင်သည်။ ဒက်တန်နှင့် ပေါင်းစပ်ပါက ဟိရဂနတွင် **ざ** ဖြစ်လာသည်။ ခတခနတွင်   **ザ** ဖြစ်လာသည်။ ရောမပုံစံ **za** ဟု မှတ်သားကြသည်။ 

## ဆွဲသားချက်
## အခြားဆက်စပ်ဖော်ပြချက်
* Computer encodings

* Braille

* Japanese semaphore

## ကိုးကား
ဘရာဇီး အမျိုးသားပြတိုက်

**အမျိုးသားပြတိုက်** () သည် ဘရာဇီးနိုင်ငံရှိ သက်တမ်းအရင့်ဆုံး သိပ္ပံဆိုင်ရာ အဖွဲ့အစည်းဖြစ်ပြီး အမေရိကတိုက်တွင် မနုဿဗေဒ နှင့် သဘာဝသမိုင်းဆိုင်ရာ ပြတိုက်များတွင် အကြီးဆုံး ဖြစ်သည်။ ပြတိုက်သည် ရီယို ဒီ ဂျီးနေးရိုးမြို့တွင် တည်ရှိသော Quinta da Boa Vista တွင် တည်ရှိသော Paço de São Cristóvão (စိန့်ခရစ္စတိုဖာ၏ နန်းတော်) တွင် ဖြစ်သည်။ ၁၈၉၂ ခုနှစ်တွင် ပြတိုက်အဖြစ်အသုံးမပြုမီက ထိုနန်းတော်ကို ၁၈၀၈ မှ ၁၈၂၁ ခုနှစ်အကြားတွင် ပေါ်တူဂီတော်ဝင်မိသားစု၏ အိမ်တော်အဖြစ်လည်းကောင်း၊ ၁၈၂၂ မှ ၁၈၈၉ ခုနှစ်အကြားတွင် ဘရာဇီးအင်ပါယာမိသားစု၏ အိမ်တော်အဖြစ်လည်းကောင်း အသုံးပြုခဲ့ပြီး ၁၈၈၉ မှ ၁၈၉၁ ခုနှစ်အထိ သမ္မတစနစ် တိုင်းပြုပြည်ပြုလွှတ်တော်အဖြစ်လည်းကောင်း အသုံးပြုခဲ့သည်။ အဆောက်အအုံကို ၁၉၃၈ ခုနှစ်တွင် ဘရာဇီးအမျိုးသားအမွေအနှစ်အဖြစ် သတ်မှတ်ခဲ့သည်။

၂၀၁၈ ခုနှစ် စက်တင်ဘာလ မတိုင်မီအထိ အမျိုးသားပြတိုက်တွင် ပစ္စည်းပေါင်း သန်း ၂၀ ကျော်ကို စုဆောင်းထားရှိခဲ့ပြီး ဘရာဇီးနိုင်ငံနှင့် ပတ်သက်သော သဘာဝသမိုင်းနှင့် မနုဿဗေဒဆိုင်ရာ အရေးပါသော ပစ္စည်းများ၊ မှတ်တမ်းများအပြင် ကမ္ဘာအနှံ့မှ ပစ္စည်းများ ဖြစ်ကြသည်။ ရာစုနှစ် နှစ်နှစ်အတွင်း တူးဖော်မှုများ၊ ရှာဖွေတွေ့ရှိမှုများ၊ လှူဒါန်းမှုများ၊ လဲလှယ်မှုများတို့ဖြင့် ရရှိလာသော ပစ္စည်းများကို အဓိကမဏ္ဍိုင်ကြီး ခုနစ်ခုအဖြစ် ဘူမိဗေဒ၊ နိခါတကဗေဒ၊ ရုက္ခဗေဒ၊ သတ္တဗေဒ၊ ဇီဝမနုဿဗေဒ၊ ရှေးဟောင်းသုတေသနပညာနှင့် လူမျိုးဗေဒ ဟူ၍ ခွဲခြားထားသည်။ ပြတိုက်သည် ဘရာဇီးနိုင်ငံရှိ သိပ္ပံစာကြည့်တိုက်ကြီးများတွင် ပါဝင်ပြီး စာအုပ်ပေါင်း ၄၇၀,၀၀၀ နှင့် ရှားပါး ဖန်တီးမှုလက်ရာပေါင်း ၂,၄၀၀ ကို စုဆောင်းထားရှိခဲ့သည်။

ပြတိုက်အဖြစ် အသုံးပြုထားသော နန်းတော်သည် ၂၀၁၈ ခုနှစ် စက်တင်ဘာလ ၂ ရက်နေ့ညအချိန်တွင် လောင်ကျွမ်းခဲ့သော မီးလောင်မှုကြောင့် ပျက်စီးခဲ့ရသည်။

## ကိုးကား 
## ပြင်ပလင့်ခ်များ 
* အမျိုးသားပြတိုက် ဝက်ဘ်ဆိုက် 
* The National Museum and its European employees Jens Andermann
* The National Museum at Rio de Janeiro Jens Andermann
*  (in Portuguese)
Kepler-10

**Kepler-10** သည် ဒရကို ကြယ်စုတန်းရှိ နေနှင့်တူသော ကြယ်တစ်စင်းဖြစ်ပြီး ကမ္ဘာမြေမှ အလင်းနှစ် ၆၀၈ ကွာဝေးသည်။ ယင်းအား နာဆာမှလွှတ်တင်ထားသော ကပ်ပလာ အာကာသ တယ်လီစကုပ်မှ လေ့လာခဲ့သည်။ ကြယ်သည် သက်တမ်းအားဖြင့် ၁၀.၄ ဘီလီယံနှစ်ရှိပြီး နေထက် အနည်းငယ်ပိုကြီးကာ အပူချိန်မှာ အနည်းငယ်အေးမြသည်။ Kepler-10 တွင် ပနည်းဆုံး ဂြိုဟ်နှစ်စင်းတည်ရှိပြီး Kepler-10b နှင့် Kepler-10c တို့ဖြစ်ကြသည်။

## ကိုးကား
ဌိကဉ္ဇလိယ

**အရှင်ဌိတဉ္ဇလိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### တိဿမြတ်စွာဘုရားလက်ထက်
တိဿမြတ်စွာဘုရား လက်ထက်တွင် အရှင်ဌိတဉ္ဇလိယထေရ် သည် သားမုဆိုးတစ်ဦး ဖြစ်၏။ တစ်နေ့သောအခါ မုဆိုးသည် တောအရပ်တွင် မြတ်စွာဘုရားကို ဖူးမြင်ရ၏။ ထို့နောက်  မုဆိုးသည် မြတ်စွာဘုရားရှင်အား လက်အုပ်ချီ၍ အရှေ့အရပ်သို့ ဖဲသွားခဲ့၏။ ထို့နောက်တွင် မုဆိုးအား မုကြိုး ထိမှန်၏။ ထိုအခါ မုဆိုးသည် မသေမီ ထပ်မံ၍ မြတ်စွာဘုရားအား လက်အုပ်ချီခြင်းကို ပြုခဲ့ပြန်၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် မြတ်စွာဘုရားအား လက်အုပ်ချီမှုကို ပြုခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ ထို့ပြင် ငါးဆယ့်လေးကမ္ဘာထက်တွင် “မိဂကေတု” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဌိတဉ္ဇလိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ပါဋလိပုပ္ဖိယ၊ နာဂသမာလဝဂ်

**အရှင်ပါဋလိပုပ္ဖိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### တိဿမြတ်စွာဘုရားလက်ထက်
တိဿမြတ်စွာဘုရား လက်ထက်တွင် ဖြစ်၏။ ထိုအခါက အရှင်ပါဋလိပုပ္ဖိယထေရ်သည် ချမ်းသာသော သူဌေးသား ဖြစ်၏။ ထိုသူဌေးသားသည် သခွတ်ပန်းကို မြတ်စွာဘုရားအား လှူဒါန်းကာ ရှိခိုး၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် ပန်းလှူခဲ့သည့်အချိန်မှစကာ အပါယ်လေးဘုံသို့ မကျရောက်ခဲ့ရပေ။ ထို့ပြင် ခြောက်ဆယ့်သုံးကမ္ဘာထက်တွင်လည်း “အဘိသမ္မတ” အမည်ဖြင့် စကြဝတေးမင်း ဖြစ်ခဲ့သည်။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပါဋလိပုပ္ဖိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
တိပဒုမိယ

**အရှင်တိပဒုမိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ပဒုမုတ္တရမြတ်စွာဘုရားလက်ထက်
ပဒုမုတ္တရမြတ်စွာဘုရား လက်ထက်တော်အခါက ဖြစ်၏။ ထိုအချိန်တွင် အရှင်တိပဒုမိယထေရ် သည် ဟံသာဝတီမြို့တော်တွင် ပန်းတော်ဆက် ဖြစ်၏။ တစ်နေ့သောအခါ မြတ်စွာဘုရားသည် ရဟန္တာများကို ခြံရံ၍ မြို့ပြင်သို့ ထွက်တော်မူလာ၏။ ထိုအခါ ပဒုမ္မာကြာပန်းသုံးပွင့်ကို ယူဆောင်လာသည့် ပန်းတော်ဆက် အရှင်တိပဒုမိယထေရ်  နှင့် လမ်းခုလပ်တွင် တွေ့၏။ ထိုအခါ အရှင်တိပဒုမိယထေရ် သည် မြတ်စွာဘုရားအား ထိုပန်းသုံးပွင့်ကို လှူဒါန်းခဲ့၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကမ္ဘာတစ်သိန်းထက်တွင် မြတ်စွာဘုရားအား ပန်းတို့ကို ပြုခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ ထို့ပြင် ငါးဆယ့်လေးကမ္ဘာထက်တွင် “မိဂကေတု” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်တိပဒုမိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဂတသညက၊ တိမိရဝဂ်

**အရှင်ဂတသညကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### တိဿမြတ်စွာဘုရားလက်ထက်
အရှင်ဂတသညကထေရ် သည် ခုနစ်နှစ်သားဖြင့် တိဿမြတ်စွာဘုရား ၏ သာသနာတော်တွင် ရှင်အဖြစ် ဝင်ရောက်ခဲ့၏။ ထို့နောက် မြတ်စွာဘုရား၏ ခြေတော်ကို စိတ်ဖြင့် ရည်မှန်းကာ ရှိခိုးခဲ့၏။ ထို့အပြင် မြတ်စွာဘုရားကို ရည်စူး၍ ခုနစ်ပွင့်သော ဆီမီးတောက်ပန်းတို့ကို ပစ်လွှင့်မြှောက်ကာ ပူဇော်ခဲ့၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် မြတ်စွာဘုရားအား ပူဇော်ခဲ့သည့်  အချိန်မှစကာ အပါယ်လေးဘုံသို့ မကျရောက်ခဲ့ပေ။ ထို့ပြင် ရှစ်ခုမြောက်ကမ္ဘာထက်တွင်  “အဂ္ဂိသိခ” အမည်ဖြင့် စကြဝတေးမင်း သုံးကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဂတသညကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်ဂတသညကထေရ်

* ဂတသညက၊ အာရက္ခဒါယကဝဂ်
* ဂတသညက၊ တိမိရဝဂ်
တိမိရပုပ္ဖိယ၊ တိမိရဝဂ်

**အရှင်တိမိပုပ္ဖိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### သိဒ္ဓတ္ထမြတ်စွာဘုရားလက်ထက်
သိဒ္ဓတ္ထမြတ်စွာဘုရား လက်ထက်တော်အခါက ဖြစ်၏။ မြတ်စွာဘုရားသည် စန္ဒဘာဂါမြစ်နားတွင် နေတော်မူ၏။ ထိုသို့နေတော်မူသည်ကို အရှင်တိမိပုပ္ဖိယထေရ် သည် မြင်သောအခါ မြတ်စွာဘုရားအား ကျည်းပန်းကိုယူကာ လှူဒါန်းခဲ့၏။ ထို့နောက် မြတ်စွာဘုရားအား လက်အုပ်ချီ အရိုအသေပြုကာ ရှိခိုး၏။ ထို့နောက် မြတ်စွာဘုရားထံပါးမှ ဖဲလာခဲ့၏။

ထို့နောက်တွင် အရှင်တိမိပုပ္ဖိယထေရ် အား ခြင်္သေ့မင်းက ညှဉ်းဆဲသဖြင့် ကမ်းပါးပြတ်အတိုင်း ပြေးသည်ရှိသော် ချော်ကျလေ၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်လေးကမ္ဘာထက်တွင် မြတ်စွာဘုရားအား ပန်းတို့ကို ပြုခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ ထို့ပြင် ငါးဆယ့်ခြောက်ကမ္ဘာထက်တွစ ကြဝတေးမင်း ခုနစ်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်တိမိပုပ္ဖိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဗီလာ ပါလဆာ

**ဗီလာ ပါလဆာ** (PSR J0835-4510 သို့မဟုတ် PSR B0833-45) သည် ရေဒီယို၊ အက်ဇ်ရေးနှင့် ဂါမာထုတ်လွှတ်သော ပါလဆာဖြစ်ပြီး ဗီလာ ကြယ်စုတန်း၌ တည်ရှိသည်။

## ဂုဏ်သတ္တိများ 
ယင်းသည် တစ်စက္ကန့်လျင် ၁၁.၁၉၅ ကြိမ်နှုန်းဖြင့် လည်ပတ်နေပြီး ဆူပါနိုဗာပေါက်ကွဲမှု၏ အကြွင်းအကျန်သည် ခန့်မှန်းခြေ တစ်စက္ကန့်လျင် ၁၂၀၀ ကီလိုမီတာနှုန်းဖြင့် အပြင်ဘက်သို့ ရွေ့လျားနေသည်။ အတောက်ပဆုံး ပါလဆာ ၃ ခုတွင် တတိယမြောက်ဖြစ်ပြီး စွမ်းအင်မြင့် ဂါမာရောင်ခြည်ကောင်းကင်၌ အတောက်ပဆုံး ပါလဆာတစ်ခုလည်းဖြစ်သည်။

## ပြခန်း 

File:Cycle of pulsed gamma rays from the Vela pulsar 220px.gif |Cycle of pulsed gamma rays from the Vela pulsar
File:267641main allsky labeled HI.jpg |Position of the Vela Pulsar in the Milky Way
File:Vela Pulsar jet seen by Chandra Observatory.ogv |Video consisting of eight images of Vela's particle jet, looped continuously

## ကိုးကား 
## ပြင်ပလင့်ခ်များ 
* Vela Pulsar at SIMBAD
* Vela Pulsar at NASA/IPAC Extragalactic Database
ပဒုမပုပ္ဖိယ

**အရှင်ပဒုမပုပ္ဖိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဖုဿမြတ်စွာဘုရားလက်ထက်
ဖုဿမြတ်စွာဘုရား လက်ထက်တော်အခါက ဖြစ်၏။ အရှင်ပဒုမပုပ္ဖိယထေရ် သည် ကြာတောကြာရုံသို့ ဝင်ကာ ပဒုမ္မာကြာတို့ကို ချိုး၏။ ထိုအခါ ကြာတောတွင် ဖုဿမြတ်စွာဘုရားကို မြင်၏။ ထို့နောက် ပဒုမ္မာကြာပန်းတို့ဖြင့် မြတ်စွာဘုရားအား လှူဒါန်းခဲ့၏။ ထို့နောက် လူ့ဘောင်ကို စွန့်ကာ သာသနာ့ဘောင်သို့ ရှင်အဖြစ် ဝင်ရောက်ခဲ့၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် မြတ်စွာဘုရားအား ပဒုမ္မာကြာပန်းကို လှူခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ ထို့ပြင် တစ်ဆယ့်ရှစ်ကမ္ဘာထက်တွင်လည်း “ပဒုမာဘာသ”အမည်ဖြင့် စကြဝတေးမင်း ရှစ်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပဒုမပုပ္ဖိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဗောဓိသိဉ္စက

**အရှင်ဗောဓိသိဉ္စကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဝိပဿီမြတ်စွာဘုရားလက်ထက်
ထိုအချိန်တွင် အရှင်ဗောဓိသိဉ္စကထေရ် သည် ရဟန်းဘဝသို့ ရောက်နေ၏။ ဝိပဿီမြတ်စွာဘုရား၏ ဗောဓိပင်မြတ်ကို ပူဇော်ပွဲသို့ ချဉ်းကပ်လေ၏။ ထို့နောက် ပန်းဖြင့် ထုံထားသော ရေဖြင့် ဗောဓိပင်ကို သွန်းလောင်းကာ ပူဇော်ခဲ့၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်တစ်ဗောဓိပင်မြတ်အား ရေသွန်းလောင်းခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ ထို့ပြင် သုံးဆယ့်သုံးကမ္ဘာထက်တွင်လည်း “ဥဒကသေစန”အမည်ဖြင့် စကြဝတေးမင်း ရှစ်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဗောဓိသိဉ္စကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
သဒ္ဒသညက၊ တိမိရဝဂ်

**အရှင်သဒ္ဒသညကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
ထိုအချိန်က အရှင်သဒ္ဒသညကထေရ်သည် ဟိမဝန္တာတောင်တွင် သစ်ရွက်အခင်း၌ နေနေ၏။ ထို့နောက် မြတ်စွာဘုရား၏ အသံကို ကြားရကာ စိတ်ကြည်လင်နေခဲ့၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် မြတ်စွာဘုရားအား၏ အသံတော်ကို ကြား၍ စိတ်ကြည်လင်ခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သဒ္ဒသညကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်သဒ္ဒသညကထေရ်

* သဒ္ဒသညက၊ တိမိရဝဂ်
* သဒ္ဒသညက၊ စိတကပူဇကဝဂ်
* သဒ္ဒသညက၊ အာရက္ခဒါယကဝဂ်
* သဒ္ဒသညက၊ သဒ္ဒသညကဝဂ်
ရှိ (ခန)

ဟိရဂန တွင် **し** သို့မဟုတ် ခတခန တွင် **シ** (ရောမအက္ခရာဖြင့်  **si**  ဖြင့် မှတ်သားသည်၊ အသံထွက် ) သည် ဂျပန်ဘာသာစကား၏ ခနတစ်ခုဖြစ်ပြီး တစ်ခုချင်းစီသည် မိုရ တစ်ခုကို ကိုယ်စားပြုကြသည်။ ၎င်းတို့သည်    之 အရင်းခံကာ ဖြစ်ပေါ်လာကြသည်။

ဤခနသည် ဒက်တန်ကို ပေါင်းစပ်အသုံးပြုနိုင်သည်။ ဒက်တန်နှင့် ပေါင်းစပ်ပါက ဟိရဂနတွင်  **じ** ဖြစ်လာသည်။ ခတခနတွင်     **ジ**  ဖြစ်လာသည်။ ရောမပုံစံ **zi** ဟု မှတ်သားကြသည်။ (စကားလုံးများ၏ အလယ်တွင် ဖြစ်ပါက   [d͡ʑ i]or [ʑi] ဟု အသံထွက်သည်။)

ဤအက္ခရာကို ဒက်တန်ပေါင်းထည့်သည့်အခါ di အဖြစ် ပြောင်းလဲသွားသည်။ သို့သော် チ ကို ဒက်တန်တင်သည့်အခါ ဖြစ်ပေါ်လာခြင်းနှင့် ခြားနားသည်။ ဥပမာအနေဖြင့် အာလာဒင် (Aladdin) ကို アラジンဟု ရေးပြီး ရေဒီယို (radio) ကို   ラジオဟု ရေးသည်။

အအိနုဘာသာစကားတွင် シ ကို  ʃi အသံကို ဖော်ပြရန် သုံး၏။ ၎င်းကို အသေးပုံစံ ㇱ ဟုလည်း ရေးသားနိုင်ပြီး နောက်ဆုံးအသံကို ကိုယ်စားပြုသည်၊ c ဟု အသံထွက်သည်။

|}

## ဆွဲသားချက်
## အခြားဆက်စပ်ဖော်ပြချက်
* Computer encodings

* Braille

* Japanese semaphore

## ကိုးကား
ဖလဒါယက၊ တိမိရဝဂ်

**အရှင်ဖလဒါယကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဖုဿမြတ်စွာဘုရားလက်ထက်
ဖုဿမြတ်စွာဘုရား လက်ထက်တွင် ဖြစ်၏။ ထိုအချိန်တွင် အရှင်ဖလဒါယကထေရ် သည် ဟိမဝန္တာတောင်တွင် နေထိုင်၏။ တစ်နေ့သောအခါ မြတ်စွာဘုရားအား ဖူးမြင်ရသဖြင့် သစ်သီးတို့ကို လှူဒါန်းခဲ့၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် မြတ်စွာဘုရားအား သစ်သီးလှူခဲ့သည့်  အချိန်မှစကာ အပါယ်လေးဘုံသို့ မကျရောက်ခဲ့ပေ။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဖလဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်ဖလဒါယကထေရ်

* ဖလဒါယက၊ တိမိရဝဂ်
* ဖလဒါယက၊ သေရေယျဝဂ်
* ဖလဒါယက၊ ပဏ္ဏဒါယကဝဂ်
* ဖလဒါယက၊ ပဒုမကေသရဝဂ်
ရံသိသညက၊ တိမိရဝဂ်

**အရှင်ရံသိသညကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### ဝိပဿီမြတ်စွာဘုရားလက်ထက်
ဝိပဿီမြတ်စွာဘုရား လက်ထက်တွင် ဖြစ်၏။ ထိုအချိန်တွင် အရှင်ရံသိသညကထေရ်သည် ဟိမဝန္တာတောင်တွင် နေထိုင်၏။ တစ်နေ့သောအခါ မြတ်စွာဘုရားအား ဖူးမြင်ရသဖြင့် ဆောင့်ကြောင့်ထိုင်ကာ လက်အုပ်ချီ၍ ရှိခိုးခဲ့၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်တစ်ကမ္ဘာထက်တွင် မြတ်စွာဘုရားအား ရှိခိုးခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ရံသိသညကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
အရှင်ရံသိသညကထေရ်

**အရှင်ရံသိသညကထေရ်** အမည်ရှိ ပုဂ္ဂိုလ်များမှာ -

* ရံသိသညက၊ တိမိရဝဂ်
* ရံသိသညက၊ ဟတ္ထိဝဂ်
အဓောပုပ္ဖိယ

**အရှင်အဓောပုပ္ဖိယထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### သိခီမြတ်စွာဘုရားလက်ထက်
သိခီမြတ်စွာဘုရား လက်ထက်တွင် ဖြစ်၏။ ထိုအချိန်တွင် အရှင်အဓောပုပ္ဖိယထေရ် သည် ဟိမဝန္တာတောင်တွင် တောကျောင်းနေသည့် ရသေ့တစ်ပါး ဖြစ်၏။ တစ်နေ့သောအခါ သိခီမြတ်စွာဘုရား၏ လက်ယာရံအဂ္ဂသာဝက “အဘိဘူ” အမည်ရှိသည့် ရဟန်းသည် ဟိမဝန္တာတောင်သို့ ကြွလာ၏။ ထိုအခါ ရသေ့ သည် ထိုမြတ်စွာဘုရား၏ လက်ယာရံအဂ္ဂသာဝကအား ပန်းတို့ဖြင့် ပူဇော်မှုကို ပြုခဲ့၏။

ထို့နောက်တွင် ရသေ့သည် စပါးကြီးမြွေ၏ ရစ်ပတ်နှိပ်စက်မှုကြောင့် သေဆုံးခဲ့၏။ သေလွန်သည့်အခါ ပန်းလှူခဲ့ဖူးသည့် ကောင်းမှုကို အောက်မေ့ကာ သေဆုံးခဲ့၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ သုံးဆယ့်တစ်ကမ္ဘာထက်တွင် ပန်းလှူခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်အဓောပုပ္ဖိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ရံသိသညက (ဒုတိယ)

**အရှင်ရံသိသညကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
အရှင်ရံသိသညကထေရ်သည် ဟိမဝန္တာတောင်တွင် နေထိုင်၏။ တစ်နေ့သောအခါ လျှော်တေသင်္ကန်းကို ဆောင်၍ အရှေ့အရပ်သို့ ရှေးရှုကာ ထိုင်နေ၏။ ထိုအခါ ဟိမန္တာတောင်တွင် မြတ်စွာဘုရားသည် ဈာန်ဝင်စားနေ၏။ ထို့နောက် မြတ်စွာဘုရား၏ ရောင်ခြည်တော်အား မြင်၍ စိတ်ကြည်လင်ခဲ့၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် မြတ်စွာဘုရားအား၏ ရောင်ခြည်တော်ဟု အမှတ်သညာသိခဲ့သည့်  အချိန်မှစကာ အပါယ်လေးဘုံသို့ မကျရောက်ခဲ့ပေ။ 

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ရံသိသညကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဟိုက်ဒရိုဂျင် အက်တမ်

**ဟိုက်ဒရိုဂျင် အက်တမ်** သည် ဒြပ်စင် ဟိုက်ဒရိုဂျင်၏ အက်တမ်တစ်ခုဖြစ်သည်။ လျှပ်စစ်အဖိုဓာတ် ပရိုတွန် ၁ လုံးနှင့် အမဓာတ်ဆောင်သော အီလက်ထရွန်တစ်လုံး ပါဝင်သည်။ ဟိုက်ဒရိုဂျင် အက်တမ်သည် စကြဝဠာတွင် ၇၅ ရာခိုင်နှုန်း ပေါများသော ဒြပ်စင်ဖြစ်သည်။ ကမ္ဘာပေါ်ရှိ နေ့စဉ်ဘဝတွင် သီးခြားတည်ရှိသော ဟိုက်ဒရိုဂျင်အက်တမ်သည် အင်မတန်ရှားပါးပြီး အခြားအက်တမ်များနှင့်ပေါင်းစပ်ကာ ဒြပ်နှောအဖြစ်သာ တွေ့ရလေ့ရှိသည်။ ဥပမာ ရေမော်လီကျူးတွင် ဟိုက်ဒရိုဂျင် အက်တမ် ၂ ခုရှိသော်လည်း အက်တော့မစ် ဟိုက်ဒရိုဂျင် မဟုတ်ပေ။

## ကိုးကား
စံအိမ်ထက်က အဖြစ်အပျက် (ဝတ္ထု)

**စံအိမ်ထက်က အဖြစ်အပျက်** () သည် အင်္ဂလိပ်စာရေးဆရာ ဝီလီယံ ဆမ္မားဆတ် မွမ် က ၁၉၄၁ ခုနှစ်တွင် ရေးသားခဲ့သည့် ဝတ္ထုတစ်ပုဒ် ဖြစ်သည်။ အလွန်လှသော မိန်းမတစ်ဦးသည် မေတ္တာ၊ တဏှာတို့ကြောင့်သာမက ဂရုဏာကြောင့်လည်း အသိအကျွမ်းမဟုတ်သော ယောက်ျားကို မိမိခန္ဓာအား ပေးလိုက်နိုင်သောအချက်မှာ ဝတ္ထု၏ မူလအတွေးအခေါ်ပင် ဖြစ်သည်ဟု စာရေးသူက ဆိုထားသည်။ ကြီးမား ခမ်းနားသည်များ မပါသော်လည်း လက်တင်နိုင်ငံများနှင့် အရှေ့ဘက်နိုင်ငံများတွင်ပါ လူကြိုက်များခဲ့သည်။

## အဓိကဇာတ်ကောင်များ 
* မေရီ ပန်တန် (Mary Panton)
* ဆာ အက်ဂါ ဆွစ် (Edgar Swift)
* ရော်လေ ဖလင့် (Rowley Flint) 
* ကား ရစ်ချတာ (Karl Richter)

## မြန်မာဘာသာသို့ ပြန်ဆိုမှုများ 
ဒဂုန်တာရာက *လရောင်ရွှန်းမြ ညတစ်ည* အမည်ဖြင့် မြန်မာမှု ပြုသကဲ့သို့ မောင်ပေါ်ထွန်းကလည်း *ကုန်းမြင့်စံအိမ်* အမည်ဖြင့် ဘာသာပြန်ဆိုသည်။ 

## ကိုးကား
မင်းမာန်ကြီး

**မင်းမာန်ကြီး**သည် ရခိုင်ဘုရင် မင်းရာဇာကြီး၏ ဒုတိယမြောက် သားဖြစ်သည်။

## ငယ်ဘဝ 
ရခိုင်ဘုရင် မင်းရာဇာကြီး နှင့် တန်ဆောင်မိဖုရား တို့မှ ဖွားမြင်သည်။ ငယ်မည်မှာ *မာန်ကြီး မိုးပေါက်* ဖြစ်သည်။ ညီမတစ်ယောက်ရှိပြီး *ပရိဝတ္တနသင်္ခါရ ဒေဝီ* ဟု အမည်တွင်သည်။ 

## တီဗူး နှင့် ပေါင်းခြင်း 
၁၆၁၀ ပြည့်နှစ်၊ မင်းခမောင်း အိမ်ရှေ့စံဖြစ်လာသောအခါ မင်းမာန်ကြီးက စစ်တကောင်းမြို့ ကို စားရသည်။ မင်းခမောင်းအား အိမ်ရှေ့စံအရာ ပေးခြင်းကို မနှစ်လိုသဖြင့် မဟာမိတ်ရှာရာ ဒယင်းဂါးကျွန်း (Dianga) ရှိ တီဗူး (Sebastian Gonzales Tibao) ကို တွေ့သည်။ မဟာမိတ်မြဲစေရန် သမီးကြီးကို တီဗူး၏သားနှင့် လက်ဆက်စေသည်။ လက်ထပ်နိုင်ရန် ရခိုင်မင်းသမီးကို ဘရင်ဂျီဘာသာပြောင်းရမည်ဖြစ်၍ ဘရင်ဂျီဘုန်းကြီး ဖာသာ ရာဖီး (Abbe Faria) ကို တီဗူးက စစ်တကောင်းသို့ စေလွှတ်သည်။ ထို့နောက် မင်းသမီးကို သားဖြစ်သူနှင့် လက်ထပ်ပေးလိုက်သည်။

၁၆၀၇ ခုနှစ်တွင် စစ်တကောင်းမြို့ကို အခြေတည်ကာ ထောင်ထားသည်။ တီဗူးထံမှ ပေါ်တူဂီစစ်သား (၄၀၀) ရသည်။ အိမ်ရှေ့စံ မင်းခမောင်း၏တပ်များက မြို့ကို ဝန်းရံထားရာ လေးလအကြာတွင် ရိက္ခာရှားလာသည်။ မင်းမာန်ကြီးက ငယ်သားများ အားမလျှော့စေရန် မြို့ရိုးပေါ်ကိုယ်တိုင် ကြီးကြပ်ရာ ကျည်မှန်၍ သေလုမျှောပါးဖြစ်သွားသည်။ မင်းမာန်ကြီးသေလျှင် သားသမီးများ အသက်ဘေးရှိသည်က တစ်ကြောင်း၊ နောင်တွင် မိမိသားသမီးများ ရခိုင်ထီးနန်း ရရန်ရှိသည်က တစ်ကြောင်းတို့ကြောင့် ကလေးများကိုကယ်ရန် ဖာသာ ရာဖီးကို တီဗူးက တာဝန်ပေးသည်။ ဖာသာ ရာဖီးက သူဖုန်းစားအသွင်ဖြင့် မြို့တွင်းသို့ဝင်ကာ ကျန်ရစ်သည့် သားသမီးများကို ဥမင်တူးပြီး မြို့ပြင်ခေါ်လာပြီး နာဂိုရီမြို့ (Nagori) သို့ ခေါ်သွားသည်။

## မိသားစု ဘဝ 
သမီးနှစ်ယောက်၊ သားတစ်ယောက် ထွန်းကားသည်။ သမီးကြီးမှာ တီဗူး၏သားနှင့် လက်ဆက်ကာ ဘာရင်ဂျီဖြစ်သွားသည်။ သားဖြစ်သူမှာ ပေါ်တူဂီရေတပ်တွင် တာဝန်ထမ်းခဲ့သည့် ဒေါက် မာတင် (Dom Martin) ဖြစ်သည်။

## ဘဝနိဂုံး 
ကျည်မှန်၍ အနာသည်းကာ ကွယ်လွန်သည်။ ၁၆၀၇ ခုနှစ် ဝန်းကျင်ဟု ခန့်မှန်းရသည်။ ငယ်သားများ လက်နက်ချမည်စိုးသဖြင့် တီဗူး စေလွှတ်သည့် ဖာသာ ရာဖီး နှင့် ကျန်ရစ်သောသားသမီးများ မြို့မှထွက်ပြီးမှသာ အသက်ကုန်ကြောင်း ကြေညာရသည်။ 

## ကိုးကား
နိပန္နဉ္ဇလိက

**အရှင်နိပန္နဉ္ဇလိကထေရ်** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### တိဿမြတ်စွာဘုရားလက်ထက်
တိဿမြတ်စွာဘုရား လက်ထက်တွင် ဖြစ်၏။ ထိုစဉ်အခါက အရှင်နိပန္နဉ္ဇလိကထေရ် သည် သားရဲတိရစ္ဆာန်ထူထပ်သော တောထဲတွင် အနာရောဂါ၏ နှိပ်စက်မှုကို ခံစားလျက် ရှိ၏။ ထိုအခါ မြတ်စွာဘုရားသည် ကြွတော်မူလာ၏။ ထိုအခါ အရှင်နိပန္နဉ္ဇလိကထေရ် သည် လက်အုပ်ချီကာ ရှိခိုးခဲ့၏။ ထို့နောက် ထိုအရပ်တွင်ပင် သေဆုံးခဲ့၏။

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် မြတ်စွာဘုရားအား ရှိခိုးခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ ထို့ပြင် ငါးခုမြောက်ကမ္ဘာထက်တွင် “မဟာသိခ” အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်နိပန္နဉ္ဇလိကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
တစ်ကမ္ဘာလုံးနှင့် တစ်ယောက်

**တစ်ကမ္ဘာလုံးနှင့် တစ်ယောက်** စာအုပ်ကို မြန်မာစာရေးဆရာ ကျော်ဇေယျာထွန်း ရေးသားပြီး ရိုးလှသန္တာစာပေမှ ၂၀၁၆ ခုနှစ်၊ မတ်လတွင် ထုတ်ဝေသည်။ ၂၀၁၂ ခုနှစ်နောက်ပိုင်း လူစိတ်ဝင်စားခံရသော အမျိုး၊ ဘာသာ၊ သာသနာ ထိန်းသိမ်းစောင့်ရှောက်ရေးအဖွဲ့ (မဘသ) ၏ ဦးဆောင်ဆရာတော်တစ်ပါးဖြစ်သော မစိုးရိမ်တိုက်ကျောင်းမှ ဦး ဝီရသူ နှင့် တွေ့ဆုံမေးမြန်းမှုများကို စာအုပ်အသွင် ဖန်တီးထားခြင်း ဖြစ်သည်။ 
## ကိုးကား
Fox Movies

**FOX Movies** ရုပ်သံလိုင်းသည် Fox Networks Group မှပိုင်ဆိုင်ပြီး 21st Century Fox ၏လက်အောက်ခံ ကုမ္ပဏီ တစ်ခုဖြစ်ကာ အရှေ့တောင်အာရှနိုင်ငံ များသို့ အဓိကထား ထုတ်လွှင့်နေသော အခပေးရုပ်သံလိုင်း တစ်ခုဖြစ်သည်။
## သမိုင်းကြောင်း
၂၀၁၂ခုနှစ် ဇန်နဝါရီလ ၁ရက်‌နေ့ တွင် Star Movies မှ FOX Movies Premium နှင့် FOX Movies Premium HD များသို့ နာမည် နှင့် အမှတ်တံဆိပ်များ ပြောင်းလဲခဲ့ပြီး ဟောင်ကောင် နှင့် အရှေ့တောင်အာရှ  နိုင်ငံအချို့တွင် ဖမ်းယူကြည့်ရှုနိုင်ခဲ့သည်။ သို့သော် အိန္ဒိယ၊တရုတ်၊အရှေ့အလယ်ပိုင်း နှင့် တောင်အာဖရိက၊ထိုင်ဝမ် နှင့် ဖိလစ်ပိုင်နိုင်ငံ တို့ တွင် ပြောင်းလဲမှု မရှိဘဲ Star Movies အဖြစ်သာ ထုတ်လွှင့်ခဲ့သည်။ 

၂၀၁၇ခုနှစ် ဇွန်လ ၁၀ရက်နေ့ တွင် Fox Movies Premium နှင့် Star Movies(ဖိလစ်ပိုင်) ရုပ်သံလိုင်းများကို Fox Movies(အရှေ့အရှေ့တောင်အာရှ ၌သာ) ဖြင့် အစားထိုးပြသခဲ့သည်။

၂၀၁၇ခုနှစ် နိုဝင်ဘာလ ၁ရက်နေ့ တွင် Star Movies Vietnam မှ Fox Movies Vietnam သို့ ပြောင်းလဲပြသခဲ့သည်။

၂၀၁၈ခုနှစ် ဇန်နဝါရီလ ၁၈ရက်နေ့ တွင် Star Movies Taiwan မှ Fox Movies Taiwan သို့ ပြောင်းလဲပြသခဲ့သည်။

## ကိုးကား
အဘဲအခိရ

**အဘဲအခိရ** ( 阿部 昭, စက်တင်ဘာ ၂၂၊ ၁၉၃၄ - မေ ၁၉၊ ၁၉၈၉) သည် ဂျပန်အမျိုးသား ခေတ်ပေါ်စာရေးဆရာတစ်ဦး ဖြစ်သည်။

ဟီရိုရှီးမားတွင် မွေးဖွားခဲ့ပြီး သူ၏ အဖေသည် ထိုဒေသတွင် ရေတပ်အရာရှိတစ်ဦး ဖြစ်၏။ ထိုနေရာတွင် အခြေချနေခဲ့သည်။ သို့သော် သူ၏ ကလေးဘဝအချိန်များသည် ပင်လယ်ကမ်းခြေမြို့ ဖြစ်သည့်  ခုဂဲနုမ တွင် ကုန်ဆုံးခဲ့သည်။

အဘဲအခိရ သည် တိုကျိုတက္ကသိုလ်မီ ပြင်သစ်စာပေဖြင့် ဘွဲ့ရခဲ့သည်။ ၁၉၇၁ မတိုင်မီ သူသည် အချိန်ပြည့်စာရေးသူ ဖြစ်လာခဲ့သောအခါ   ရုပ်သံထုတ်လွှင့်သည့် ကုမ္ပဏီတွင် အလုပ်လုပ်ခဲ့သည်။

သူသည် စာပေအသက်မွေးမှုကို *ကလေးအခန်း* (ခိုဒိုမိုဘဲယ) စာအုပ်နှင့်အတူ ၁၉၆၂ တွင် စတင်ခဲ့သည်။ သူ၏ ဝတ္ထုများသည် ကိုယ်တိုင်ကိုယ်တိုင်ရေးအတ္ထုပ္ပတ္တိပုံစံများဖြစ်ပြီး သူ၏ ဘဝတွင် ဖြစ်ပျက်မှုများနှင့် သူ့မိသားစု၏ ရှင်သန်နေထိုင်မှုများပေါ်တွင် အခြေခံထားသည်။ သူ၏ ဝတ္ထုတို *Peaches* ကို ၁၉၇၂ တွင် ထုတ်ဝေခဲ့ပြီး စာစုပေါင်းများစွာ ပါဝင်သည်။ *Peaches* သည် စာရေးသူ၏ မေးခွန်းများပါဝင်သည့် ဇာတ်လမ်းဖြစ်သည်။ ထိုစာအုပ်သည် သူ၏ လက်ရာများတွင် အဓိကအကျဆုံးသည့် ဖန်တီးမှုလည်း ဖြစ်သည်။

## ကိုးကား
ပလိပ်အင်း

**ပလိပ်အင်း**သည် မန္တလေးတိုင်းဒေသကြီး၊ ကျောက်ဆည်ခရိုင်၊ စဉ့်ကိုင်မြို့နယ်တွင် တည်ရှိသည်။ ဧရာဝတီမြစ်လက်တက်ဖြစ်သော မြစ်ငယ်မြစ်မှ အင်းအတွင်း ရေဝင်ရေထွက် ပြုလုပ်သည်။ ရေအရည်အသွေးမှာ PH 9.2 ဖြစ်သည်။
အင်းအတွင်းတွင် ကြာလင်ပန်းများ ပေါများစွာ ပေါက်ရောက်သည်။ အခြားအပင်များ အနေဖြင့် ရေမှော်၊ ကနဖော့၊ ဟင်းညံ၊ ရေကန်စွန်းတို့ ပေါက်သည်။ အင်းအတွင်း ရေငှက်မျိုးစိတ် ၃၇ မျိုး၊ အခြားငှက်မျိုးစိတ် ၇ မျိုး၊ ငါးမျိုးစိတ် ၈ မျိုး၊ ကျက်စားကြောင်း မှတ်တမ်းပြုထားသည်။ ၂၀၁၂-၂၀၁၃ ခုနှစ် ကွင်းဆင်းလေ့လာမှု မှတ်တမ်းအရ ရေငှက်မျိုးစိတ် ၃၀၊ ရာသီအလိုက် ပြောင်းရွေ့ကျက်စားသည့် ဆောင်းခိုငှက် ၁၁-မျိုးနှင့် ဒေသမျိုးရင်း ငှက်မျိုးစိတ် ၁၉-မျိုး ကျက်စားသည်။

## ကိုးကား
ခဇုရှိဂဲအဘဲ

**ခဇုရှိဂဲအဘဲ** (阿部 和重 အဘဲခဇုရှိဂဲ၊ စက်တင်ဘာလ ၂၃၊ ၁၉၆၈ တွင် ဟိဂရှိနဲ၊ ယမဂတ တွင် မွေးဖွား) သည် ဂျပန်အမျိုးသား ခေတ်ပေါ်စာရေးဆရာတစ်ဦး ဖြစ်သည်။ ၂၀၀၄ ခုနှစ်တွင် *Grand Finale* စာအုပ်ဖြင့် ၁၃၂ ကြိမ်မြောက် အခုတဂဝဆုကို ရရှိခဲ့သည်။ ၂၀၁၀ ခုနှစ်တွင် *Pistils* စာအုပ်ဖြင့် တနိဇခိဆုကို ရရှိခဲ့သည်။ အဘဲသည် Super Dash Novel Rookie of the Year Award ၏ နှစ်ပတ်လည်ကော်မတီ၏ ဆန်ကာတင်ရွေးချယ်တင်ခံရသည့်အထဲတွင် ၂၀၀၁ မှ ၂၀၀၅ အထိ ပါဝင်ခဲ့သည်။

## ကိုးကား
NGC 5000

**NGC 5000** သည် ကိုမာ ဘီရင်နီဆပ်စ် ကြယ်စုတန်းရှိ ခရုပတ်ပုံစံ ဂလက်ဆီဖြစ်ပြီး အလင်းနှစ် ၂၅၈ မီလီယံ အကွာ၌ တည်ရှိသည်။ ယင်းအား ၁၇၈၅ ခုနှစ်တွင် ဝီလီယံ ဟာရှယ်က ရှာဖွေတွေ့ရှိခဲ့သည်။ 

## ကိုးကား 
ကဏ္ဍ:ကိုမာ ဘီရင်နီဆပ်စ် (ကြယ်စုတန်း)
မျောက်လွှဲကျော် လက်ဖြူ

**မျောက်လွှဲကျော်လက်ဖြူ**၏ သိပ္ပံအမည်မှာ *‘ဟိုက်လိုဘိတ် လာ’* ဖြစ်သည်။ မျောက်လွှဲကျော်လက်ဖြူသည် မျောက်လွှဲကျော်မျိုး မျိုးရင်းဝင်ဖြစ်ပြီး မျိုးပြုန်းတီးမှုအန္တရာယ်ကျရောက်နေသော မျိုးစိတ်လည်းဖြစ်သည်။ မျောက်လွှဲကျော်များအနက် လူသိအများဆုံးမျိုးစိတ်ဖြစ်ပြီး တိရစ္ဆာန်ဥယျာဉ်များတွင် တွေ့နေကျ မျိုးစိတ်လည်းဖြစ်သည်။

## သွင်ပြင်လက္ခဏာ 
မျောက်လွှဲကျော်လက်ဖြူ၏ ကိုယ်အရောင်အဆင်းမှာ အနက်ရောင်၊ အညိုရင့်ရောင်မှသည် အညိုနုရောင်၊ သဲရောင် စသဖြင့် ရှိလေသည်။ လက်နှင့်ခြေချောင်းတို့တွင်မူ အဖြူရောင် ဖြစ်သည်။ နက်မှောင်သည့် မျက်နှာပြင်တစ်ဝိုက်တွင်မူ အဖြူရောင်အမွေးများဖြင့် ဖုံးလွှမ်းထားသည်။ အရောင်အဆင်းဖွဲ့စည်းမှုများ နှင့် ပတ်သက်ပြီး မျောက်လွှဲကျော်အထီးနှင့် အမတို့မှာ မတူညီကြပေ။ မျောက်လွှဲကျော်လက်ဖြူများသည် ၎င်းတို့၏ လက်မောင်းများကို အသုံးပြုကာ သစ်ကိုင်းများကို လွှဲခိုလျက် သွားလာတတ်ကြသည်။

## ပျံ့နှံ့တည်ရှိပုံနှင့် ဓလေ့သဘာဝ 
မျောက်လွှဲကျော်လက်ဖြူတို့ကို အင်ဒိုနီးရှား၊ မလေးရှား၊ လာအို၊ မြန်မာနှင့် ထိုင်းနိုင်ငံတို့တွင် တွေ့ရသည်။ တစ်ချိန်ကမူ ယင်းတို့ကို တရုတ်ပြည်အနောက်တောင်ပိုင်းမှ မြန်မာ၊ ထိုင်းနှင့် မလေးရှားကျွန်းဆွယ်အထိ လည်းကောင်း၊ စူမတ်တြားကျွန်း၏ တစိတ်တပိုင်းတွင်လည်းကောင်း တွေ့ရှိခဲ့ရသည်။ မကြာသေးမီနှစ်များအတွင်း မျောက်လွှဲကျော်လက်ဖြူများ၏ ကျက်စားရာနယ်မြေသည် လျော့နည်းကျဆင်းလာပြီး တစ်ခုနှင့်တစ်ခု ပြတ်တောက်လာခဲ့သည်။ တရုတ်ပြည်တွင် မျိုးပြုန်းတီးပျောက်ကွယ်သွားပြီဟု ယူဆရပြီး အကယ်၍ တွေ့ရှိမည် ဆိုပါက ယူနန်ပြည်နယ်တွင်သာ တွေ့ရှိနိုင်မည်ဟု ယူဆရသည်။

မျောက်လွှဲကျော်လက်ဖြူများသည် ရွက်ကြွေတောများ၊ ဝါးရုံတောများ၊ အမြဲစိမ်းတောများတွင် ကျက်စားလေ့ရှိ သည်။ ယင်းတို့အား ပင်လယ်ရေမျက်နှာပြင်အထက် မီတာ ၁၂၀ဝ ထက် ပို၍မြင့်သောအရပ်များတွင် မတွေ့ရ ပေ။

## အစားအစာ 
မျောက်လွှဲကျော်လက်ဖြူတို့၏ နေ့စဉ်စားသောအစားအစာ၏ ၂၅% မှာ သစ်သီးသစ်ဥများ ဖြစ်သော်လည်း သစ်ရွက်နုများက ၂၉%၊ အင်းဆက်ပိုးမွှား ၁၃%၊ ပန်းများက ၈% ပါဝင်လေသည်။

## မျိုးပွားခြင်း 
တစ်နှစ်ပတ်လုံး မျိုးပွားနိုင်လေသည်။ မတ်လမှ အောက်တိုဘာလအတွင်း အများဆုံးသားပေါက်သည်။ သားတစ်ကောင်တည်းသာ ပေါက်သည်။ ရင်သွေးအား နှစ်နှစ်အရွယ်အထိ ထိန်းသိမ်းစောင့်ရှောက်သည်။ အ သက် ၈နှစ်သားအရွယ်တွင် အရွယ်ရောက်သည်။ သဘာဝတောရိုင်းအတွင်းတွင် သက်တမ်းမှာ ၂၅ နှစ် ဖြစ်သည်။

## ထိန်းသိမ်းစောင့်ရှောက်ရေးဆိုင်ရာ 
မျောက်လွှဲကျော်လက်ဖြူများအား ခြိမ်းခြောက်နေသော ဘေးအန္တရာယ်များမှာ ၎င်းတို့အား အသားအတွက် သတ်ဖြတ်ခြင်း၊ အကောင်ပေါက်ကလေးများအား ဖမ်းဆီးရန်အတွက် မိဘများအားသတ်ဖြတ်ခြင်း၊  ၎င်းတို့ ကျက်စားရာသဘာဝပတ်ဝန်းကျင်များအား ဖျက်ဆီးခြင်းတို့ ဖြစ်သည်။ 

## ကိုးကား 
ကဏ္ဍ:မျောက်ဝံ
ကဏ္ဍ:မြန်မာနိုင်ငံတွင် တွေ့ရသော နို့တိုက်သတ္တဝါများ
ကဏ္ဍ:အင်ဒိုနီးရှားနိုင်ငံတွင် တွေ့ရသော နို့တိုက်သတ္တဝါများ
ကဏ္ဍ:မလေးရှားနိုင်ငံတွင် တွေ့ရသော နို့တိုက်သတ္တဝါများ
ကဏ္ဍ:လာအိုနိုင်ငံတွင် တွေ့ရသော နို့တိုက်သတ္တဝါများ
ကဏ္ဍ:ထိုင်းနိုင်ငံတွင် တွေ့ရသော နို့တိုက်သတ္တဝါများ
ရှင်ကိုးရှင်

**ရှင်ကိုးရှင်ဘုရားများ** သည် တနင်္သာရီတိုင်းဒေသကြီး ထားဝယ်ခရိုင် အတွင်းတွင်ရှိကြပြီး မြန်မာနိုင်ငံ အရပ်ရပ်မှ ဘုရားဖူးများ နှစ်စဉ်လာရောက်ဖူးမြော်ကြသည်။ *ဟေမာ ဂီရိ မြို့တြိ မှတ်ဘိရှင်ကိုးရှင်* ဟူ၍ တောင်တွင်တည်ထားသော ဘုရား(၃)ဆူ၊ တောရွာတွင်တည်ထားသော ဘုရား(၃)ဆူ၊ မြို့ပေါ်တွင်တည်ထား ဘုရား(၃)ဆူ ရှိသည်။

တောင်ပေါ်တွင်တည်ထားသော ဘုရား (၃)ဆူမှာ
#ရှင်ဆံတော်ဘုရား - ထားဝယ်မြို့မှ (၄၇) မိုင်ခန့်ရှိ ကလိန်အောင်မြို့အနောက် တောင်ပေါ်  (ကောဇာသက္ကရာဇ် ၂၅)
#ရှင်မျှော်တောင်ဘုရား - ထားဝယ်မြို့မှ (၅၁) မိုင် (၃)ဖာလုံခန့်ရှိ လောင်းလုံမြို့နယ် ကြက်လွှတ်ရွာ (ထားဝယ်အငူ) (ကောဇာသက္ကရာဇ် ၂၃၈)
#ရှင်တောင့်ပုံဘုရား - ထားဝယ်မြို့မှ (၁၈) မိုင်ခန့်ရှိ သရက်ချောင်းမြို့အရှေ့ တောင်ပေါ် (ကောဇာသက္ကရာဇ် ၉၇)

တောရွာတွင်တည်ထားသော ဘုရား (၃)ဆူမှာ
#ရှင်ဓာတ်ဝဲဘုရား- ထားဝယ်မြို့မှ (၇) မိုင်ခန့်ရှိ မောင်မယ်ရှောင်ရွာ (ကောဇာသက္ကရာဇ် ၁၅၀)
#ရှင်ဇလွန်စေတီတော် - ထားဝယ်မြို့မှ (၆) မိုင်ခန့်ရှိ လောင်းလုံမြို့နယ် မြို့ဟောင်းရွာ (ကောဇာသက္ကရာဇ် ၁၇၀၊ ၈၈၆၊ ၈၈၉ ကွဲလျက်ရှိ)
#ရှင်တောက်ထိန်ဘုရား - ထားဝယ်မြို့မှ (၃) မိုင်ခန့်ရှိ လောင်းလုံမြို့နယ် ကမြောကင်းရွာ (သက္ကရာဇ် မသိ)

မြို့ပေါ်တွင်တည်ထားသော ဘုရား
#ရှင်ပင်ခရုဘုရား - ထားဝယ်မြို့ ကရပ်ပြင်ရပ်ကွက် (သက္ကရာဇ် မသိ)
#ရှင်ဥဩစေတီ - ထားဝယ်မြို့ ပိန္နဲတောရပ်ကွက် (ကောဇာသက္ကရာဇ် ၁၁၂၂)
#ရှင်မုတ္ထီးဘုရား - ထားဝယ်မြို့ ရှင်မုတ္ထီးရွာ (ကောဇာသက္ကရာဇ် ၇၈၀ မှ ၈၀၀)အတွင်း

File:Dawei Shin Koe Shin Map.jpg|thumb|ထားဝယ် ရှင်ကိုးရှင် မြေပုံ
File:Dawei Shin Koe Shin.jpg|thumb|ရှင်ကိုးရှင်ဘုရားစေတီအညွှန်း
File:Shin Mote Htee Pagoda.jpg|thumb|ရှင်မုတ္ထီးဘုရားကြီး
File:Shin Tauk Htein Pagoda.jpg|thumb|ရှင်တောက်ထိန်
File:Shin Pin Ka Yu Pagoda 2.jpg|thumb|ရှင်ပင်ခရု

## ကိုးကား
*ဘဒ္ဒန္တဝီရိယ - ထားဝယ်ဘုရားသမိုင်းပေါင်းချုပ် (၁၉၈၉)
*မောင်သန်းဆွေ(ထားဝယ်) - ရှင်ကိုးရှင်ဘုရားများ (၂၀၁၅)
*ဆရာဦးဘမြင့်(ထားဝယ်) - ရှေးဟောင်းသမိုင်းဝင်ရှင်ကိုးရှင်ဘုရားသမိုင်းအကျဉ်းချုပ် (၂၀၁၆)
*မောင်ထွန်းလွင်(ထားဝယ်) - ထားဝယ်ရှေးဟောင်းသမိုင်းဝင်ရှင်ကိုးရှင်ဘုရားများ
အပြည်ပြည်ဆိုင်ရာ အိုလံပစ်ကော်မတီ နိုင်ငံကုဒ်များ

အပြည်ပြည်ဆိုင်ရာ အိုလံပစ်ကော်မတီ**(IOC)**သည် အိုလံပစ်အားကစားပြိုင်ပွဲဝင် နိုင်ငံများ၏အသင်းများအား ရည်ညွှန်းဖော်ပြရန်အတွက် အင်္ဂလိပ်အက္ခရာသုံးလုံးပါသော **နိုင်ငံကုဒ်**များကို အသုံးပြုကြသည်။ ထိုကုဒ်များသည် သက်ဆိုင်ရာ အမျိုးသား အိုလံပစ်ကော်မတီ(National Olympic Committee (NOC))များကို ကိုယ်စားပြုသည်။ သို့ပေမယ့် ကျင်းပခဲ့ပြီးသော အားကစားပြိုင်ပွဲများမှာ များစွာသော ကုဒ်များအား အခြားသော အကြောင်းအချက်များကြောင့် အသုံးပြုခဲ့သည်များလည်းရှိသည်။ (နိုင်ငံများစွာမှ ပေါင်းစုပြိုင်သော အားကစားသမားများအတွက် (သို့မဟုတ်)  မည်သည့်နိုင်ငံကိုမှ တရားဝင်အားဖြင့် ကိုယ်စားပြုခြင်းမရှိသော ကစားသမားများအတွက်)

များစွာသော IOC ကုဒ်များသည် ISO 3166-1 alpha-3 ကုဒ်များနှင့် ကွဲပြားခြားနားကြသည်။ အခြားသော အားကစားအဖွဲ့အစည်းများဖြစ်သည့် ဖီဖာကဲသို့သော အဖွဲ့အစည်းများတွင် ဤကဲ့သို့နိုင်ငံကုဒ်များ အသုံးပြုသော်လည်း အချို့သာ ကွဲလွဲမှုရှိသည်။ 

## သမိုင်းကြောင်း 
## လက်ရှိ အမျိုးသားအိုလံပစ်ကော်မတီကုဒ်များ 
အိုလံပစ် လှုပ်ရှားမှု(Olympic Movement)အတွင်း ပါဝင်သော အမျိုးသား အိုလံပစ်ကော်မတီ ၂၀၆ ခုရှိသည်။ အောက်ဖော်ပြပါဇယားတွင် အမျိုးသားအိုလံပစ်ကော်မတီအသီးသီးအတွက် လက်ရှိအသုံးပြုနေသော ကုဒ်များနှင့် ကျင်းပပြီးခဲ့သော အားကစားပြိုင်ပွဲများတွင် အသုံးပြုခဲ့သော ကွဲပြားသည့် ကုဒ်များကို သက်ဆိုင်ရာအားကစားပြိုင်ပွဲများ၏ တရားဝင်တင်ပြချက်များနှင့်အညီ ဖော်ပြထားသည်။ တစ်နှစ်တည်းတွင် ကျင်းပခဲ့သော အိုလံပစ်ပြိုင်ပွဲများအတွက် နွေရာသီ အိုလံပစ်အားကစားပြိုင်ပွဲနှင့် ဆောင်ရာသီ အိုလံပစ်အားကစားပြိုင်ပွဲတို့အားသီးခြားစီ သီးသန့်အသုံးပြုခဲ့သော ကုဒ်များကို နွေရာသီအတွက် "S" နှင့် ဆောင်းရောသီအတွက် "W" ဖြင့် ခွဲခြား ဖော်ပြထားသည်။ 

## လက်ရှိ မသန်စွမ်းအားကစားပြိုင်ပွဲကော်မတီကုဒ်များ 
များသောအားဖြင့် အမျိုးသား အိုလံပစ်ကော်မတီဝင်နိုင်ငံများမှ သက်ဆိုင်ရာ မသန်စွမ်းအိုလံပစ်ပြိုင်ပွဲ ကော်မတီ(National Paralympic Committees (NPC))အား လွှမ်းခြုံလုပ်ဆောင်ကြသည်။ ထိုအခြေအနေမျိုးတွင် NPC ကုဒ်နှင့် IOC ကုဒ်များသည် အထက်တွင် ဖော်ပြထားသကဲ့သို့ ထပ်တူညီကြသည်။ လက်ရှိဖော်ပြထားသော NPC နှစ်ခုမှာ သက်ဆိုင်ရာ NOC နှင့်မသက်ဆိုင်ပဲ ဖော်ပြပါ NPC ကုဒ်များကို အသုံးပြုကြသည်။ 

## သမိုင်းတွင် အသုံးပြုခဲ့သော NOC များနှင့် အသင်းများ 
### လက်ရှိအသုံးပြုဆဲ ကုဒ်များ 
သမိုင်းတွင်ပါဝင်ခဲ့သော အမျိုးသား အိုလံပစ်ကော်မတီ (သို့) အသင်း ၁၄ ခု၏ ကုဒ်များကို အပြည်ပြည်ဆိုင်ရာ အိုလံပစ်ကော်မတီ ရလဒ်ဒေတာဘေ့စ်တွင် ထိုအသင်းများမှာ ဆုတံဆိပ်ရရှိခဲ့သော ကစားသမားများအား ဖော်ပြရန်အတွက် အသုံးပြုဆဲဖြစ်သည်။ 

### တိမ်ကောသွားသော နိုင်ငံကုဒ်များ 
Two other significant code changes have occurred, both because of a change in the nation's designation as used by the IOC:
* **HOL** ကို **NED** သို့ ၁၉၉၂ အားကစားပြိုင်ပွဲတွင် *ဟော်လန်နိုင်ငံ(Holland)*မှ နိုင်ငံအမည်ပြောင်းလဲခဲ့သော နယ်သာလန်နိုင်ငံ(Netherlands)အား ကိုယ်စားပြုရန်အတွက်။
* **IRN** ကို **IRI** သို့ ၁၉၉၂ အားကစားပြိုင်ပွဲတွင် *Islamic Republic of Iran* ဟုပြောင်းလဲခဲ့သော အီရန်နိုင်ငံကို ကိုယ်စားပြုရန်အတွက်။

## အိုလံပစ်ပြိုင်ပွဲများအတွက် အထူးကုဒ်များ 
## မသန်စွမ်းအားကစားပြိုင်ပွဲများအတွက် အထူးကုဒ်များ 
## ကိုးကား
သုစိန္တိက

** အရှင်သုစိန္တိကထေရ် ** သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### တိဿမြတ်စွာဘုရားလက်ထက်
 တိဿမြတ်စွာဘုရား လက်ထက်တွင် ဖြစ်၏။ အရှင်သုစိန္တိကထေရ် သည် ထိုမြတ်စွာဘုရားအား စင်ကြယ်သောစိတ်ဖြင့် အင်ပျဉ်ကို ပေးလှူခဲ့၏။ 

### အကျိုးခံစားရခြင်း
ထိုသို့ ဤဘဒ္ဒကမ္ဘာမှ ကိုးဆယ့်နှစ်ကမ္ဘာထက်တွင် မြတ်စွာဘုရားအား အင်ပျဉ်ကို ပေးလှူခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ပေ။ ကမ္ဘာသုံးဆယ့်ရှစ်ထက်တွင်လည်း ရုစိစကြာမင်း၊ ဥပရုစိစကြာမင်း၊ သုံးယောက်မြောက် မဟာရုစိစကြမင်းဟူ၍ စကြာမင်း သုံးကြိမ်  ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သုစိန္တိကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား
ဘိက္ခဒါယက

** အရှင်ဘိက္ခဒါယကထေရ် **  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

## ဘဝဇာတ်ကြောင်း
### သိဒ္ဓတ္ထမြတ်စွာဘုရားလက်ထက်
သိဒ္ဓတ္ထမြတ်စွာဘုရား လက်ထက်တွင် ဖြစ်၏။ အရှင်ဘိက္ခဒါယကထေရ် သည် မြတ်စွာဘုရားအား ဖူးမြင်ရကာ ဆွမ်းအလှူပေးလှူခဲ့၏။

### အကျိုးခံစားရခြင်း
ဤဘဒ္ဒကမ္ဘာမှ ကိုးဆယ့်လေးကမ္ဘာထက်တွင် မြတ်စွာဘုရားအား ဆွမ်းလှူခဲ့သည့် အချိန်မှစကာ အပါယ်လေးဘုံသို့  မကျရောက်ခဲ့ရပေ။ ထို့အပြင် ရှစ်ဆယ့်ခုနစ်ကမ္ဘာထက်တွင်လည်း “မဟာရေဏု” အမည်ဖြင့် စကြဝတေးမင်း ခုနစ်ကြိမ် ဖြစ်ခဲ့၏။

### ဂေါတမမြတ်စွာဘုရားထက်ထက်
နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဘိက္ခဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

## ကိုးကား